
ACTA PIL PP. XI 


SACRUM CONSISTORIUM 


19 Maiti 1930 


] 


Hace feria II, die 19 Maii, in consueta aula Palatii Apostolici Vaticani 
habitum est Consistorium secretum. Assidente Summo Pontifice Reverendis- 
simus Cardinalis Camillus Laurenti, sacrorum Rituum Congregationi Prae- 
fectus, compendiosa narratione vitam, virtutes ac miracula retulit Beatorum 
Ioannis de Brébeuf, Isaaci Jogues et Sociorum, Societatis Iesu, Martyrum, 
atque Beati Roberti S. R. E. Card. Bellarmino, Conf., Soc. Iesu, et 
Beatae Luciae Filippini, Virg. Fundatricis Instituti Magistrarum Piarum 
Filippini; ac insuper acta universa recensuit, quae in causa Beatificationis 
et Canonizationis eorumdem sacra Rituum Congregatio, praevio rigoroso 
examine, admiserat et approbaverat. 

Qualibet relatione expleta Sanctissimus Dominus noster Reverendis- 
simorum Patrum Cardinalium singillatim suffragia exquisivit: « An scilicet 
deveniendum sit ad solemnem praefatorum Beatorum Canonizationem »: 
et singuli Patres Cardinales sententiam suam aperuerunt. 


Il 


Consistorio secreto felici successu peracto, iussu Sanctissimi Domini 
nostri, continenter habitum est Consistorium publicum pro solemni perora- 
tione Causarum Canonizationis praefatorum Beatorum. Nimirum DD.Fran- 

ciscus Pacelli, Ioannes Guasco, Christophorus Astorri, sacrae Consistorialis 
Aulae Advocati, relatis vitam, virtutibus et miraculis Beatorum quorum 
singuli Causam egerant, pro solemni eorum Canonizatione de more insti- 
terunt. 

Tum R. P. D. Nicolaus Sebastiani, Apostolicarum litterarum ad Prin- 
cipes Secretarius, stans a sinistro pontificii Solii latere, DD. Advocatis in 
genua provolutis, Sanctitatis Suae nomine, hisce verbis respondit: 

« Die tertio ac vicesimo superioris mensis, de cultu duobus christianae 
perfectionis heroibus augendo rite peroratum; hodie vero, cum absoluta 
omnia sint, quae ex Apostolicae Sedis instituto agenda superessent, eam 
ipsam cultus amplificationem a Beatissimo Patre pro aliis pluribus, facunde 
dicendo, poposcistis. Qui quidem omnes, sanctimoniae laude perillustres, 
nimium quantum rei catholicae profuere: videlicet Ioannes de Brébeuf 
eiusque socii, asperrimis toleratis in evangelii praedicatione laboribus et 
facto dein strenue fortiterque martyrio, unde obtigit, quasi ex iacto divini- 
tus semine, ut inter feros Canadensium regionum indigenas, contumaces 
ante atque indociles, Fides nostra celerius sane latiusque propagaretur; 
Robertus Bellarmino, sacram tuendo doctrinam novatorumque errores 
sapienter refutando; Lucia Filippini, denique, se puellarum institutioni 
atque educationi devovendo totam, relictaque, post obitum, piarum soda- 
litate magistrarum, quae ipsius operam, veluti hereditate traditam, sancte 
actuoseque perpetuarent. Cum igitur res agatur, quam ad laetum properare 
ac perduci exitum si optimo cuique gratum, erit sane pergratum Pontifici, 
habetote iam vos in singulorum, quos memoravi, virtutibus ac promeritis 
heic dilucide enarrandis haud nequiquam adhibitam nec temere interposi- 
tam eloquentiam vestram. Atque alia, praeterea, accedit causa, cur San- 
ctissimus Dominus noster multo sit ad ita deliberandum proclivior, ut 
cupitis: quod scilicet praeclaris hisce Ecclesiae filiis, qui beati perpaucis 
ante annis renuntiati sunt, novis patratis, tam brevi temporis spatio, per 
eos deprecatores miraculis, videatur Deus ipse legitimam amplissimamque 
universorum christifidelium venerationem maturare voluisse. At Pontifex 
tamen, qui, religiosissimus hoc in genere iudex, omnia, quadam quasi 
trutina, diu multumque examinare consuevit, eo est animo ut super- 
sedeat aliquantum, donec Patres Cardinales et sacrorum Antistites, ad 
mentem cuiusque suam aperiendam vocatos, in Consistorio semipublico, 
quod propediem habebitur, sententiam rogaverit; intereaque se omnium 
adiuvari ac muniri precibus optat, ut ad ineundum tanti momenti con- 
silium Spiritus Paracliti afflatu regatur ac permoveatur. — Haec Bea- 
tissimus Pater praecepit ut ad orationes vestras suo ipsius nomine 


responderem ». 

Die 22 Maii 1930 


CONSISTORIUM SEMIPUBLICUM DE CANONIZATIONE BEATORUM IOANNIS DE 
BREBEUF ET SOCIORUM, MARTYRUM; ROBERTI BELLARMIN I, EPISCOPI CON- 
FESSORIS, ET THEOPHILI A CURTE, CONFESSORIS, AC BEATARUM CATHA- 
RINAE THOMASIAE ET LUCIAE FILIPPINI, VIRGINUM. 


Feria V, die 22 Maii 1930, in consueta Aula Palatii Apostolici Vaticani, 
Consistorium semipublicum habitum est, in quo Sanctissimus Dominus 
noster Pius Papa XI tam Reverendissimorum Patrum Cardinalium, quam 
Patriarcharum, Archiepiscoporum et Episcoporum itemque Praelatorum 
seu Abbatum nullius, quibus ius est, suffragia excepit pro futura cano- 
nizatione Beatorum Ioannis de Brébeuf, Isaaci Jogues, Gabrielis Lale- 
mant, Antonii Daniel, Caroli Garnier, Natalis Chabanel, Renati Goupil 
et Ioannis de La Lande, Martyrum, S. I., Roberti Cardinalis Bellarmino, 
8. I., Episcopi confessoris, et Theophili a Curte, O. F. M., Confessoris ac 
Beatarum Catharinae Thomasiae Virginis, monialis professae in Ordine 
Canonissarum 8. Augustini, et Luciae Filippini, Virginis, fundatricis Insti- 
tuti Magistrarum Piarum ab eius cognomine nuncupatarum. 

Suffragia excepturus Beatissimus Pater haec praefatus est: 


VENERABILES FRATRES 


Obstare iam nihil videtur, quominus beatis Ioanni de Brébeuf 
eiusque sociis martyribus, Roberto Bellarmino Episcopo confes- 
sori et Theophilo a Curte confessori, Catharinae Thomasiae et 
Luciae Filippini virginibus, sanctorum caelitum honores ubique 
gentium deferri iubeamus. Acta enim res apud Consilium sacris 
Ritibus tuendis magna illa, qua solet idem, disceptationum seve- 
ritate; accessere, quemadmodum nostis, duo Consistoria secreta, 
publica duo: ut profecto appareat, nullum iam nunc dubitationi, 
nullum haesitationi locum relinqui. Verum in causa tam gravi, 
quae cum infallibili Romani Pontificis magisterio penitus cohae- 
reret, ne quod humanae sapientiae adminiculum praesidiumque 
mitteremus vel neglegeremus, vos, Venerabiles Fratres, quotquot 
potissimum minus longe a Nobis abestis, huc in Consistorium 
semipublicum acciri voluimus, commentariis de eorundem bea- 

torum vita, virtutibus, miraculis tempestive unicuique coeuntium 
traditis, ut, re etiam atque etiam cognita ac perspecta, iudicium 
Nobis vestrum aperire possetis. Id igitur, Venerabiles Fratres, 
postulamus, ut de beatis hisce ad summos honores evehendis 
comprobatae hominum sanctitati debitos, quid singuli sentiatis, 
alius post alium vestrae ex ordine dignitatis, profiteamini. 


Exceptis vero adstantium suffragiis, Sanctissimus Dominus Noster 
haec addidit verba: 


Ex suffragiis modo latis didicimus, beatos, de quibus agitur, 
vobis plane dignos haberi, quos in sanctis caelitibus numeremus: 
in eandem vero sententiam scitote Nosmet ipsos discedere perli- 
benter. Itaque, in Petriani templi maiestate iisque caeremoniis, 
quae apparatu ipsae suo eventi magnitudinem declarant, sacra 
eiusmodi sollemnia peragere certum Nobis deliberatumque est. 
Utque tempus rei gerendae de more praefiniamus, die dominico 
proximi mensis Iunii altero et vicesimo, beatis Catharinae Tho- 
masiae et Luciae Filippini; die autem dominico-eiusdem mensis 
undetricesimo, beatis Ioanni de Brébeuf eiusque sociis, Roberto 
Bellarmino et Theophilo a Curte sanctorum caelitum honores, apo- 
stolica auctoritate Nostra, decreturi sumus. Quod quidem eventum 
ut faustum sit, sit felix et catholico nomini bene vertat, divinum 
Ecclesiae Conditorem, Venerabiles Fratres, una Nobiscum rogare 


ne desinatis. 


Tum, obtenta venia Summi Pontificis, Praefectus Caeremoniarum 
Apostolicarum Protonotarios Apostolicos adstantes ita rogavit: « Ego 
Carolus Respighi, Caeremoniarum Apostolicarum Praefectus, rogo vos 
omnes Protonotarios et Notarios Apostolicos hic praesentes, ut de sen- 
tentiis, consilio et unanimi consensu Reverendissimorum Sanctae Ro- 
manae Ecclesiae Cardinalium, nec non Patriarcharum, Archiepiscoporum, 
Episcoporum et Abbatum, deque Summi Pontificis oratione ac delibe- 
ratione praehabitis super sollemni Canonizatione beatorum Martyrum 
Ioannis de Brébeuf et sociorum; beatorum Roberti Sanctae Romanae 
Ecclesiae Cardinalis Bellarmino et Theophili a Curte nec non beatarum 
Catharinae Thomasiae et Luciae Filippini, unum vel plura, publicum 

seu publica conficiatis instrumentum vel instrumenta ad perpetuam rei 
memoriam ». Cui antiquior e Protonotariis Apostolicis praesentibus Illmus 
et Revmus P. D. Dominicus Iorio, innuens Cubicularios de numero, re- 
spondit: « Conficiemus, vobis testibus ». 


CONSTITUTIO APOSTOLICA 


DE MANILA Et NOVAE SEGOBIAE 


DISMEMBRATIONIS ET ERECTIONIS DIOECESIS LINGAYEN. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Continuam omnium Ecclesiarum sollicitudinem habentes, omni studio 
curare debemus ut earum circumscriptiones ita temporum locorumque 
adiunctis respondeant, ut gregi Dominico sibi credito pascendo et regendo 
facilius ac salubrius sacri Pastores consulere queant. Cum itaque archidioe- 
cesis de Manila et dioecesis Novae Segobiae tanto incolarum numero fre- 
quentissimae territoriali circumscriptione latissime pateant ita ut in remo- 
tioribus regionibus nedum distantia sed etiam viarum difficultate Pastores 
a gregibus nimius seiungantur, enixe ab Apostolica Sede, ad utilius christi- 
fidelium regimini consulendum, expostulatum est, ut ab iisdem dioecesibus 
quaedam territorii partes separentur et in novam erigantur dioecesim. Votis 
itaque et consensu suffulti sacrorum Antistitum, qui modo dioeceses ipsas 
regunt, necnon favorabili voto praehabito venerabilis fratris Gulielmi Piani 
Archiepiscopi Dramensis, Delegati Apostolici in Philippinis Insulis, prae 
oculis habentes spirituales tot animarum necessitates, his precibus annuen- 
dum censuimus. Quare, consilio dilectorum filiorum Nostrorum 8. R. E. 
Cardinalium Sacrae Congregationis Consistorialis, suppleto, quatenus opus 
sit, quorum intersit, vel eorum qui sua interesse praesumant consensu, iis 
insuper attentis quae in Apostolicis Litteris Quae mari Sinico die decima 
septima mensis Septembris anno millesimo nongentesimo secundo a fel. rec. 
Leone Papa Decimotertio Praedecessore Nostro statuta sunt, Apostolicae 
potestatis plenitudine a praefatis dioecesibus de Manila et Novae Segobiae 
territorii partem distrahimus, atque ex ea novam ac distinctam dioecesim 
constituimus ac erigimus Lingayensem ab urbe Lingayen appellandam; in 
hac vero urbe sedem et cathedram episcopalem statuimus, eiusque eccle- 

siam paroecialem ad cathedralis Ecclesiae gradum et dignitatem evehimus 
eique propterea omnia privilegia et iura concedimus quibus ceterae cathe- 
drales Ecclesiae fruuntur. Huius novae dioecesis limites iidem erunt ac 
limites paroeciarum quas ipsi, ut infra, assignamus et attribuimus. Paroe- 
ciae autem hae sunt: I) Ex archidioecesi de Manila sex et viginti, idest: 
Agno, Alaminos, Anda, Balincaguin, Balungao, Bani, Bolinao, Burgos, 
Dasol, Eguia, Infanta, Rosales, San Quintin, Umingan, quae exstant in 
civili provincia de Pangasinan; insuper Cupayo, Karanglan, Lupao, Muioz, 
Nampikuan, Pantabangan, Puncan, San José, San Juan de Guimba, quae 
sunt in provincia civili de Nueva Ecija, denique Masinloc, Candelaria, 
Santa Cruz, in ambitu provinciae civilis de Zambales. II) E dioecesi Novae 
Segobiae paroeciae septem et triginta, scilicet: Aguilar, Alava, Alcala, 
Asingan, Basista, Bautista, Bayambang, Binalonan, Binmaley, Calasiao, 
Dagupan, Lingayen, Malasiqui, Manaoag, Mangaldan, Mangatarem, Ma- 
pandan, Pozorrubio, Salasa, San Carlos, San Fabian, San Isidro, San Jacinto, 
San Manuel, San Nicolas, Santa Barbara, Santa Maria, Sual, Tayug, Urbi- 
stondo, Urdaneta, Villasis, quae omnes sunt in provincia civili de Pan- 
gasinan; denique Camiling, Gerona, Moncada, Paniqui, Pura, quae ad 
provinciam civilem de Tarlac pertinent. Hane vero novam cathedralem 
Ecclesiam Lingayensem suffraganeam constituimus metropolitanae Eccle- 
siae de Manila, eiusque pro tempore Episcopos metropolitico iuri archiepi- 
scopi de Manila subiicimus. Reservamus autem Apostolicae Sedi facultatem 
libere novam decernendi istius dioecesis dismembrationem, quoties id expe- 
dire in Domino visum fuerit. Lingayensibus insuper pro tempore Episcopis 
omnes tribuimus honores, insignia, favores, iura ac privilegia, quibus alii 
Antistites in Philippinis Insulis iure communi vel legitima consuetudine 
gaudent ac fruuntur, eosque iisdem oneribus et obligationibus adstringi- 
mus. Quum autem temporum adiuncta prohibeant quominus in praesens 
canonicorum Capitulum in eadem dioecesi instituatur, inbemus loco cano- 
nicorum dioecesanos Consultores ad normam can. 423 et seq. eligi. Manda- 
mus item ut, quamprimum fieri poterit, saltem parvum Seminarium dioe- 
cesanum iuxta Codicis decreta et Sacrae Congregationis de Seminariis 
normas erigatur. Optamus insuper ut, ipsius dioecesis sumptibus, bini 
delecti iuvenes, vel modo saltem unus Romam in Pontificium Collegium de 
Propaganda Fide, vel Pium Latinum Americanum, vel aliud item ecclesia- 
sticum institutum pro opportunitate eligendum, non intermissa vice mit- 
tantur, ut in hac alma Urbe sub oculis fere Romanorum Pontificum succre- 
scant ac ecclesiasticis disciplinis instituantur. Quod vero attinet ad huius 
dioecesis regimen et administrationem, ad Vicarii capitularis, sede vacante, 
electionem, ad clericorum et fidelium iura et onera aliaque huiusmodi ser- 

vanda iubemus quae sacri canones decernunt. Quod autem ad clerum in 
particulari spectat, statuimus ut eo ipso clerici omnes censeantur adscripti 
Ecclesiae illi in cuius territorio legitime exstant. Volumus denique ut omnia 
documenta et acta, quae novam hane dioecesim respiciunt, quamprimum 
fieri poterit a cancellariis archidioecesis de Manila et dioecesis Novae 
Segobiae tradantur cancellariae dioecesis Lingayensis ut in eius archivo 
serventur. Episcopalem mensam huius novae dioecesis constituent bona et 
reditus ad ipsam dioecesim pertinentia pro rata a dioecesibus de Manila et 
Novae Segobiae ipsi transferenda et solvenda; nec non curiae emolumenta 
et ceterae oblationes quae a fidelibus, in quorum bonum dioecesis erecta 
est, praeberi solent praeter ea quae ad hunc finem iam oblata vel col- 
lecta sunt. 

Rebus itaque ut supra dispositis, ad eadem omnia exsequenda deputa- 
mus venerabilem fratrem Gulielmum Piani, Archiepiscopum Dramensem 
ac in Philippinis insulis Apostolicum Delegatum, eique propterea tribuimus 
necessarias et opportunas facultates etiam subdelegandi ad effectum de quo 
agitur quemlibet virum in ecclesiastica dignitate constitutum, atque diri- 
mendi controversias quae in exsecutionis actu oriri possunt, onere eidem 
imposito ad Sacram Congregationem Consistorialem intra sex menses a 
praesentibus Litteris datis authenticum exemplar transmittendi peractae 
exsecutionis. Praesentes autem Litteras et in eis contenta quaecumque, 
etiam ex eo quod quilibet quorum interest, vel qui sua interesse praesumant, 
auditi non fuerint ac praemissis non consenserint, etiam si expressa, spe- 
cifica et individua mentione digni sint, nullo unquam tempore de subreptio- 
nis, vel obreptionis aut nullitatis vitio, seu intentionis Nostrae, vel quolibet 
alio, licet substantiali et inexcogitato defectu, notari, impugnari, vel in 
controversiam vocari posse; sed eas, tamquam ex certa scientia ac pote- 
statis plenitudine factas et emanatas perpetuo validas exsistere et fore, 
suosque plenarios et integros effectus sortiri et obtinere, atque ab omnibus 
ad quos spectat inviolabiliter observari debere, et si secus super his a 
quocumque, quavis auctoritate, scienter vel ignoranter contigerit attentari, 
irritum prorsus et inane esse et fore volumus et decernimus. Volumus 
denique ut harum Litterarum transumptis, etiam impressis, manu tamen 
alicuius Notarii publici subscriptis ac sigillo alicuius viri in ecclesiastica 
dignitate vel officio constituti munitis eadem prorsus tribuatur fides quae 
hisce Litteris tribueretur, si exhibitae vel ostensae forent. Non obstantibus, 
quatenus opus sit, regulis in synodalibus, provincialibus, generalibus uni- 
versalibusque Conciliis editis, specialibus vel generalibus constitutionibus 
et ordinationibus Apostolicis, et quibusvis aliis Romanorum Pontificum, 
praedecessorum Nostrorum dispositionibus ceterisque contrariis quibus- 

cumque, etiam speciali mentione dignis. Nemini autem quae hisce Litteris 
Nostris dismembrationis, erectionis, evectionis, concessionis, statuti, dero- 
gationis, mandati et voluntatis Nostrae infringere, vel eis contraire liceat. 
Si guis vero ausu temerario hoc attentare praesumpserit, indignationem 
omnipotentis Dei ac beatorum Petri et Pauli, Apostolorum eius, se noverit 
incursurum. 

Datum Romae, apud Sanctum Petrum, anno Domini millesimo non- 


gentesimo vigesimo octavo die decimanona mensis Maii, Pontificatus Nostri 
anno septimo. 


Fr. ANDREAS Carp. FRUHWIRTH, CAROLUS Carp. PEROSI, 
Cancellarius S. R. E. S. C. Consistorialis Secretarius. 


Alfonsus Carinci, Protonotarius Apostolicus. 


Hector Castelli, Protonotarius Apostolicus. 
Loco Plumbi 


Reg. in Canc. Ap., vol. XXXVIITI, n. 9. - M. Riggi. 


LITTERAE APOSTOLICAE 


DISTRACTO TERRITORIO EX VICARIATIBUS DE MUKDEN ET DE JEHOL ERI- 
GITUR PRAEFECTURA APOSTOLICA DE SZE-PING-KAI IN SINIS. 


PIUS PP. XI 


Ad futuram rei memoriam. — Ex hac sublimi Principis Apostolorum 
cathedra, quam obtinemus divinitus, sublimi tamquam e specula in omnes 
vel longo terrarum marisque spatio seiunctas ab hoc catholici orbis cen- 
tro regiones oculos mentis Nostrae convertimus, et quae rei sacrae pro- 
curationi melius expediendae conducant, quaeque cedant in exploratam 
fidelis populi utilitatem, sollicito studio, apostolica Nostra auctoritate 
interposita, decernere maturamus. Iamvero cum venerabilis frater Ioan- 
nes Maria Blois, e Societate Parisiensi Missionum ad exteras gentes, Epi- 
scopus titularis Lambaesitanus et Vicarius Apostolicus de Mukden in- 
stanter Nos flagitaverit ut ob territorium late patens suae iurisdictioni 
subiectum, et incolarum ibique commorantium multitudinem suus de 

Mukden vicariatus divideretur, et ex hoc territorio diviso ac separato 
nova ad catholicam fidem validius promovendam conderetur circum- 
scriptio ecclesiastica; quumque iisdem motus rationibus venerabilis fra- 
ter Conradus Abels, e Congregatione a Corde Immaculato Beatae Mariae 
Virginis, Episcopus titularis Laganiensis et Vicarius Apostolicus de Jehol, 
petierit similiter ut pars quaedam territorii a suo quidem vicariatu seiuncta 
in novam circumscriptionem includeretur: Nos, collatis consiliis cum vene- 
rabilibus fratribus Nostris Sanctae Romanae Ecclesiae Cardinalibus 
negotiis Propagandae Fidei praepositis, praehabito voto venerabilis fra- 
tris Celsi Costantini, Archiepiscopi titularis Theodosiopolitani, Delegati 
Apostolici in Sinis, precibus praefatis annuendum ultro libenterque 
existimavimus. Quare motu proprio atque ex certa scientia et matura deli- 
beratione Nostris, deque apostolicae Nostrae potestatis plenitudine, prae- 
sentium tenore, partem districtus civilis de Tao-chang-tao quae ad vica- 
riatum de Mukden pertinet, itemque etiam eiusdem districtus partem, 
quae vicariatui de Jehol paret, a praedictis vicariatibus separamus; et to- 
tum districtum de Tao-chang-tao seiunctum sic ac dismembratum, qui 
praefecturas civiles de Liaoynanhsien, Tungliaohsien, Taonanhsien, Shwang- 
shanhsien, Changtuhsien, Kangpinghsien, Kaitunghsien, Taoanhsien, Lishu- 
hsien, Ankwanghsien, Hwaitehsien, Chanyuhsien, Tuchuanhsien, Chengtung- 
hsien et Fakuhsien, complectitur, in novam praefecturam apostolicam 
erigimus, cui nomen facimus de Sze-ping-kai quamque ad Nostrum et San- 
ctae huius Sedis Apostolicae beneplacitum curis tradimus sacerdotum e 
Seminario de Pont Viau e provincia de Quebec pro exteris Missionibus. 
Huic autem novae praefecturae apostolicae sub-praefecturam etiam civilem 
unimus de Chang-ou-hsien hucusque ad vicariatum de Jehol pertinentem. 

Porro haec statuimus, decernentes praesentes Litteras firmas, validas 
atque efficaces iugiter exstare ac manere, suosque plenos atque integros 
effectus sortiri atque obtinere, illisque ad quos pertinent, sive pertinere 
poterunt, nunc et in posterum amplissime suffragari; sicque rite iudican- 
dum esse ac definiendum, irritumque ex nunc et inane fieri si quidquam 
secus super his, a quovis, auctoritate qualibet, scienter sive ignoranter 
attentari contigerit. Non obstantibus contrariis quibuscumque. 

Datum Romae, apud Sanctum Petrum, sub anulo Piscatoris, die 
mi mensis Augusti anno MDCCCCXXIX, Pontificatus Nostri octavo. 


P. CaRD. GASPARRI, a Secretis Status. 

Il 


FINES REGUNTUR INTER VICARIATUS APOSTOLICOS DE LOANGO ET DE BRAZ- 
ZAVILLE IN AFRICA CENTRALI. 


PIUS PP. XI 


Ad futuram rei memoriam. — Quae catholico nomini aeternaeque 
fidelium saluti bene, prospere ac feliciter eveniant, ea ut mature prae- 
stemus Nos admonet supremi apostolatus munus, quo in terris divinitus 
fungimur. Iamvero quum Ordinarii vicariatuum apostolicorum de Loango 
et de Brazzaville in Africa centrali a Nobis humiliter expostulaverint 
ut limites Missionum sibi concreditarum non satis in praesens definiti 
mutarentur; Nos, collatis consiliis cum venerabilibus fratribus Nostris 
Sanctae Romanae Ecclesiae Cardinalibus negotiis Propagandae Fidei 
praepositis, huiusmodi precibus annuendum existimavimus. Quae cum 
ita sint, certa scientia et matura deliberatione Nostris, deque Apostolicae 
potestatis plenitudine, praesentium tenore, volumus ac mandamus ut 
vicariatus apostolici de Loango et de Brazzaville in Africa Centrali se- 
quentibus in posterum limitibus constituantur, nempe linea devortiorum 
aquarum fluminum Louwesse et Bouanza usque ad confluentem Louolo vel 
Lori; cursu huius fluminis; linea recta quae a fontibus fluminis Louolo 
discedens illas fluminis Nzoanina attingit; cursu huius fluminis, et flumi- 
nis Ndouo Niari usque ad confluentem Loukougni; cursu eiusdem fluminis 
usque ad confluentem (‘omba; cursu denique istius fiuminis usque ad eius 
scaturigines. 

Hance autem limitum variationem et definitionem ratam habemus, 
decernentes praesentes Litteras firmas, validas atque efficaces iugiter 
exstare ac permanere; suosque plenos atque integros effectus sortiri 
atque obtinere; illisque ad quos spectant sive spectare poterunt nunc et in 
posterum amplissime suffragari; sicque rite iudicandum esse ac definien- 
dum, irritumque ex nunc et inane fieri, si quidquam secus super his a 
quovis auctoritate qualibet scienter sive ignoranter attentari contigerit. 
Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die 
Tm mensis Augusti anno MDCCCCXXIX, Pontificatus Nostri octavo. 


P. CARD. GASPARRI, a Secretis Status. 

ECCLESIA CATHEDRALIS SUESSANA, SUB TITULO SS. APOSTOLORUM PETRI 
ET PAULI, HONORIBUS BASILICAE MINORIS AUGETUR. 


PIUS PP. XI 


Ad perpetuam rei memoriam.— Suessanae in Auruncis civitatis 
cathedrale templum, quod loco vetustissimae ecclesiae, quae inibi exsi- 
stebat, initiis saeculi post Christum natum decimisecundi erectum est, 
inter latiali regioni finitimae Campaniae sacras aedes conspicua fama 
exornatur ob formam suam artisque opera quibus renidet. Ad instar 
basilicae romanae exstructum, cryptaque antiqua donatum, tribus navibus 
constat, quae columnis suffultae altaria aliaque affabre facta supellec- 
tilia exhibent; tessellato praesertim pavimento, instructa tesseris orche- 
stra, vermiculato sculpturatoque ambone prostantibus; in principe autem 
atrii arcu copiosis figuris multisque casibus gesta Sancti Petri Apostoli 
narrantur; templum enim ipsum in honorem Sanctorum Apostolorum 
Petri ac Pauli Deo dicatum est. Eodem in templo sanctuarium quoque 
habetur prodigiosae imaginis Beatae Mariae Virginis, cui populi Sues- 
sani Advocatae nomen adhaeret. Imagini vero ipsi Episcopus Suessanus 
vigore facultatum, quas eidem Patriarchalis Basilicae Vaticanae Princi- 
pis Apostolorum Capitulum concessit, anno MDCCCCIV mense Septem- 
bri auream coronam solemniter imposuit. Vetustum Virginis simulacrum 
christifideles tum civitatis ac regionis Auruncorum tum provinciarum, quae 
contiguae sunt, tutelam Deiparae invocantes singulari cultu venerantur. 
Quibus omnibus attentis, cum venerabilis frater Suessanus Episcopus a 
Nobis exposcat ut, hoc anno quinquagesimo ab inito Nostro sacerdotio, 
idem templum cathedrale honoribus privilegiisque Basilicae minoris 
decorare velimus: Nos ad benevolentiae Nostrae erga clerum populumque 
dioecesis ipsius pignus exhibendum, quod sit quoque sacerdotalis iubi- 
laei Nostri mnemosynon, votis memoratis concedere ultro libenterque 
existimavimus. Quam ob rem, audito etiam dilecto filio Nostro Sanctae 
Romanae Ecclesiae Cardinali Sacrorum Rituum Congregationis Prae- 
fecto, apostolica Nostra auctoritate, praesentium Litterarum vi perpe- 
tuumque in modum ecclesiam cathedralem Suessanam sub titulo San- 
ctorum Apostolorum Petri ac Pauli dignitate tituloque Basilicae minoris 
augemus illique privilegia atque honorificentias tribuimus, quae huic 
titulo de iure competunt. 

Haec largimur, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri et obtinere, illisque ad quos spectant seu spectare poterunt 
nunc et in posterum plenissime suffragari; sicque rite iudicandum esse 
ac definiendum, irritumque ex nunc atque inane fieri, si quidquam secus, 
super his, a quovis, auctoritate qualibet, scienter sive ignoranter con- 
tigerit attentari. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die 
XVIII mensis Novembris, anno MDCCCCXXIXx, Pontificatus Nostri octavo. 


P. Carp. GASPARRI, a Secretis Status. 


IV 


SEPARATO TERRITORIO E VICARIATU APOSTOLICO DE YUNNANFU IN SINIS, 
ERIGITUR MISSIO INDEPENDENS DE TA-LI. 


PIUS PP. XI 

Ad futuram rei memoriam. — Munus apostolicum, quo in terris fun- 
gimur, exigit a Nobis ut necessitatibus christifidelium provehendaeque 
religionis ubique locorum, data opportunitate, tempestive provideque 
consulamus. Quopropter cum edoceamur ab Apostolico -Vicario de Yun- 
nanfu in Sinis vicariatum ipsum latius patere ac multitudine incolarum 
refertum esse, ita ut ex eodem opportune separanda sit quaedam pars 
territorii in missionem independentem constituenda, quae aliis missio- 
nariis tradatur, atque id quoque a Nobis expostulent tum Vicarius Apo- 
stolicus praefatus tum Noster in Sinis Delegatus Apostolicus: Nos, 
conlatis consiliis cum venerabilibus fratribus Nostris Sanctae Romanae 
Ecclesiae Cardinalibus, qui Sacrae Congregationis de Propaganda Fide 
rebus gerendis praepositi sunt, ea quae sequuntur in Domino decernenda 
existimavimus. Nimirum certa scientia ac matura deliberatione Nostris 
omnibusque rei momentis attento ac sedulo studio perpensis, motu pro- 
prio deque apostolicae Nostrae auctoritatis plenitudine, praesentium Lit- 
terarum tenore a vicariatu apostolico de Yunnanfu in Sinis civiles sub- 
praefecturas subtrahimus sive dismembramus, que nuncupantur Sze-mao, 
Ning-erh, Mo-kiang, King-ku, Yuan-kiang, Sin-ping, Lan-tsang, Chen-yuan, 
King-tung, Mien-ning, Teng-chung, Pao-shan, Yung-ping, Chen-kang, 
Lung-ling, Ta-li, Siang-yun, Erh-yuan, Feng-y, Teng-chwan, Ping-chwan, 
Yun-lung, Mi-tu, Li-kiang, Lan-ping, Ho-king, Kien-chwan, Meng-hwa, 
Yang-feng, Yun-ning, Lang-ku, Shun-ning, Yun-hien, easdemque in 
novam missionem independentem sub nomine de TYa-li erigimus. Hane 

autem novam de Ta-li missionem curis sacerdotum Societatis Presby- 
terorum a Sacratissimo Corde Iesu de Betharram ad Nostrum et Sanctae 
huius Sedis beneplacitum committimus. 

Haec statuimus, mandamus, decernentes praesentes Litteras firmas, 
validas atque efficaces semper exstare ac permanere, suosque plenos 
atque integros effectus sortiri et obtinere illisque ad quos pertinent seu 
pertinere poterunt nunc et in posterum plenissime suffragari; sicque rite 
iudicandum esse ac definiendum, irritumque ex nunc et inane fieri si 
quidquam secus super his, a quovis, auctoritate qualibet, scienter vel 
ignoranter attentari contigerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die 
mensis Novembris anno Pontificatus Nostri octavo. 


P. CARD. GASPARRI, a Secretis Status. 


EPISTOLAE 
I 


AD EMUM P. D. IOSEPHUM, DIACONUM 8. NICOLAI IN CARCERE TULLIANO, 
8S. R. E. CARD. MORI, OCTOGESIMUM AETATIS ANNUM EXPLETURUM. 


PIUS PP. XI 


Dilecte fili noster, salutem et apostolicam benedictionem. — Quae 
Nobis cum filiis universis intercedit caritas, si, ut saepe diximus, id quo- 
quo pacto postulat ut laeta tristia cum ipsis communia habeamus, multo 
e4 magis impellimur, ut qui sunt Nobis propiores Nostrorumque socii 
laborum, quicquid iis laetabile obtingit, praecipua quadam voluntate par- 
ticipemus. Cum igitur propediem octogesimum aetatis annum sis auspicato 
completurus, hoc libenter eventum, tibi tuique amatoribus faustum, gratu- 
latione ominibusque Nostris prosequi et nobilitare placet. Immo eo libentius, 
quod, hoe septem annorum spatio feliciter exacto postquam te romana 
purpura honestavimus, per consilium operamque tuam tam te Nobis 
sedulum praestitisti adiutorem, ut experiundo noverimus, quam rectis, 
quam veris, in ipsa dignitate tibi amplissima deferenda, laudibus extu- 
lissemus tuos «diuturnos ac praeclaros ingenii labores religiose in Ecclesiae 
utilitatem, in pluribus sacris dicasteriis, per iuris praesertim doctrinam ac 
peritiam, impensos ». Quas quidem laudes hodie cumulatius iterantes et 
optima sacerdotalium virtutum exempla, quae exhibuisti continenter atque 
exhibes, publice recolentes, tibi cupimus vehementer, ut huius lucis usura 
quam diutissime, bene valendo, fruaris, quod vitae erit reliquum, quem- 

admodum usque hue egisti, in Ecclesiae Dei bonum terendo. Caelestium 
interea donorum auspicem paternaeque benevolentiae Nostrae testem, tibi, 
dilecte fili Noster, apostolicam benedictionem peramanter impertimus. 

Datum Romae apud Sanctum Petrum, die xx mensis Ianuarii anno 
MpDcCCCXXxx, Pontificatus Nostri octavo. 


PIUS PP. XI 


Il 


AD EMUM P. D. ALEXIUM HENRICUM M. TIT. S. SUSANNAE 8S. R. E. PRESB. 
CARDINALEM LEPICIER, QUEM MITTIT LEGATUM AD CONVENTUM EUCHA- 
RISTICUM EX OMNI NATIONE CARTHAGINE CELEBRANDUM. 


PIUS PP. XI 


Dilecte fili Noster, salutem et apostolicam benedictionem. — Prophe- 
tica illa Iesu Domini verba « et ego si exaltatus fuero a terra, omnia traham 
ad meipsum » in Eucharisticis quidem Conventibus praeclarum in modum 
confirmari videntur, in iis praesertim qui ex nationibus omnibus cogi con- 
sueverunt; in quibus id etiam mirari licet, non modo catholicos homines ad 
peculiarem quandam in Sacramentum augustum pietatem excitari, sed 
etiam acatholicos, quasi divina re perculsos communique: animorum com- 
motione succensos, non parum ad sacrosanctae Eucharistiae triumphum 
conferre. Itaque auspicato sane factum est ut in omnibus fere continenti- 
bus terris, hac aetate nostra, huiusmodi congressus, maiore in dies decore 
succrescente ac celebritate, habiti sint; in pluribus scilicet Europae urbi- 
bus atque Hierosolymis in Asia; recensque Chicagiae in America et Sydneyi 
in Australia, ex quibus quam laeta religionis sanctae incrementa quaeque 
rei catholicae utilitates profecta sint, omnes norunt. In una igitur Africa 
adhuc Eucharistiae triumphus desiderabatur; Africam dicimus quae priscis 
Ecclesiae temporibus tot ardentium virorum fide et monachorum sancti- 
tudine floruit; quos inter ille eminet Augustinus, Doctorum Ecclesiae facile 
princeps, cuius quidem hoc anno memoria sollemni ritu recolitur saeculo 
exeunte quinto decimo ex quo is ad caelestium sedes avolavit. Quamobrem 
opportune admodum mox accidet ut in Augustini terra Eucharisticus con- 
ventus celebretur, idemque Carthagine, in urbe scilicet quae non solum 
veteribus monumentis poenicorumque bellorum gloria insignis est, sed 
etiam christianis laudibus praestantissima, cum tam multi in ea invictique 
Fidei athletae orti sint, imprimisque Cyprianus ac Tertullianus. Nos vero, 
quibus pro Apostolico munere nihil antiquius esse potest quam ut in Africa, 
Deo favente, res catholica revirescat, libenter equidem volumus Carthagi- 

niensi Conventui praesentes quodammodo interesse. Quapropter te, dilecte 
fili Noster, Legatum Nostrum Apostolicum his litteris eligimus, ut, nomine 
et auctoritate Nostra, et Congressioni illi praesis et variis caeremoniis 
praesideas; non dubitantes quin ipse, quo pietatis studio egregie nites ac 
romanae purpurae dignitate non parum ad optatum rei exitum sis colla- 
turus. Iam nunc illius diei laetitiam praecipimus, cum pacificus Rex Chri- 
stus sub mysticis velis delitescens per vetustae urbis vias abs te circumfe- 
retur, atque omnes ex quavis natione fideles te praeeunte precabuntur ut 
in dilecta Africa, in qua, una cum sollertissimis sacrorum Pastoribus, mis- 
sionales viri qui Cardinalem Lavigérie f. r. tamquam legiferum patrem 
venerantur, aliique tantopere desudant, Dei regnum quantocius floreat 
ac vigeat. Qua spe freti, ad rei splendorem animarumque fructum augen- 
dum, tibi damus ut sacris operatus praesentibus nomine Nostro bene- 
dicas, plenam eisdem admissorum veniam proponens usitatis Ecclesiae 
condicionibus lucrandam. Ac caelestium auspex munerum itemque praeci- 
puae benevolentiae Nostrae testis apostolica sit benedictio, quam tibi, 
dilecte fili Noster, iisque omnibus qui conventui intererunt effuso animo 
impertimus. 

Datum Romae apud Sanctum Petrum, die xxv mensis Aprilis, in festo 
S. Marci Evangelistae, anno MDCCCCXxx, Pontificatus Nostri nono. 


PIUS PP. XI 


Ill 


AD ENUM P. D. MICHAELEM EPISCOPUM TUSCULANUM S&S. R. E. CARDINALEM 
LEGA: QUEM MITTIT A LATERE RAVENNAM AD EUCHARISTICUM CONVEN- 
TUM REGIONIS FLAMINIAE. 


PIUS PP. XI 


Venerabilis frater Noster, salutem et apostolicam benedictionem. — 
Peculiari quadam laetitia Nos perfundimur quoties per catholicum orbem 
eucharistici habentur conventus; ex quo enim, haud ita pridem, celebrari 
consueverunt, et fides in populo augeri et christiana pietas cotidie magis 
excitari coeptae sunt. Iamvero haud mirum id est; cum enim Eucharistia, 
salictorum Patrum testimonio, continuatio quaedam Incarnationis cen- 
senda sit, altrix est novae vitae per eam hominibus collatae. Ea siquidem 
humanas passiones comprimit, aeternae gloriae spem roborat et quasi cen- 
trum fit christiani cultus ac religionis. Quam quidem ad rem, egregie ait 
S. Petrus Damiani, Ravennatium gloria ac decus: « Huius novi sacramenti 
virtute fermentum illud condemnatae vetustatis expellimus, ut de servi- 

tute ad libertatem spiritus et ad nova regenerationis azyma transeamus ». 
Ravennae autem Pastor clarissimus, 8. Petrus Chrysologus, illud Apostoli 
«obsecro vos ut exhibeatis corpora vestra hostiam vivam» explanare 
cupiens, perbelle scribit: « Hoc sacrificium Christi descendit ex forma, qui 
corpus suum pro vita saeculi vitaliter immolavit: et vere corpus suum 
fecit hostiam vivam, quia vivit occisus. In tali ergo victima mors expen- 
ditur, hostia permanet, vivit hostia, mors punitur. Hine martyres morte 
nascuntur, fine inchoant, occisione vivunt, et in caelis lucent, qui in 
terris putabantur exstincti». Haec perlibenti sane animo recolimus, Raven- 
natensi appropinquante Congressu eucharistico; facile coniicientes quae 
olim fuerit Ravennatium pietas erga Sacramentum augustum; quam 
ceteroquin sacrae etiam illae aedes mirifice testantur, quae musivis operi- 
bus tam splendide enitent ac monumentis ad veterem liturgiam euchari- 
sticam pertinentibus. Cum igitur Nos, pro egregia Nostra erga Ravennates 
voluntate, praesentes quodammodo sacris eis sollemnibus adesse velimus, 
quem mittemus qui Nostram illic personam gerat nisi te, venerabilis frater 
Noster, qui cum tanta apud omnes, in regione tua Flaminia, gratia et opi- 
nione floreas, tum sollertis Ravennatium Archiepiscopi frater es amantis- 
simus? Quamobrem Nos et sponte et tuorum votis satisfacientes, te his 
litteris Legatum Nostrum eligimus, qui, nomine et auctoritate Nostra, 
Eucharistico illi Conventui praesideas; non dubitantes quin ipse sancto 
munere digne admodum sis perfuncturus. Celeberrima certe haec Congressio 
erit, propterea quod frequens, uti affertur, clerus populusque sacris eis 
diebus ex regione universa Ravennam conveniet. Fac igitur ut omnes 
sciant populares tui nihil magis optare communem fidelium Patrem quam 
ut pacificus Rex Christus studiosius in dies in Sacramento augusto colatur, 
idque maxime ad sacram synaxim saepissime accedendo; per eam enim fit 
ut homines, cum Deo coniuncti, in terris adhuc peregrinantes, caelestium 
gaudia praecipiant. Quo autem haec sollemnia splendidiorem habeant exi- 
tum imprimisque in maiorem cedant animarum fructum, tibi, venerabilis 
frater Noster, facultatem damus ut, sollemniori die, sacris operatus, nomine 
et auctoritate Nostra praesentibus benedicas, plenam eisdem admissorum 
veniam proponendo, usitatis Ecclesiae condicionibus lucrandam. Interea, 
divinorum auspicem munerum paternaeque benevolentiae testem esse 
volumus apostolicam benedictionem, quam tibi, venerabilis frater Noster, 
iisque omnibus qui Congressioni intererunt effuso animo impertimus. 

Datum Romae apud Sanctum Petrum, die II ‘mensis Maii anno 
mMpccocxxx, Pontificatus Nostri nono. 


PIUS PP. XI 

ACTA 8S, CONGREGATIONUM 


SACRA CONGREGATIO CONSISTORIALIS 


I 
PROVISIO ECCLESIARUM 


Sanctissimus Dominus Noster Pius divina Providentia Papa XI suc- 
cessivis decretis Sacrae Congregationis Consistorialis, singulas quae se- 
quuntur Ecclesias de proprio Pastore providit, nimirum: 

17 Maiti 1930. — Titulari archiepiscopali ecclesiae Garellensi, prae- 
. fecit R. P. D. Antonium Bonaventuram Jeglit, hactenus Episcopum 
Labacensem. 

20 Maii. — Cathedrali Ecclesiae Niciensi, R. P. D. Paulum Rémond, 
hactenus Episcopum Clysmatenum. 

28 Maii. — Titulari episcopali ecclesiae Gordenae, R. D. Ioannem 
Saint Pierre, e dioecesi Baionensi, quem constituit Auxiliarem R. P. D. 
Alexii Lemaitre, Archiepiscopi Carthaginensis. 


Il 
DE FINIUM DIOECESIUM MUTATIONE 


Sanctissimus Dominus Noster Pius div. Prov. Pp. XI, decreto Sacrae 
Congregationis Consistorialis, sequentem finium dioecesium mutationem 
benigne statuere dignatus est: 

7 Februariit 1930. — AGRIENSIS-V ACIENSIS. — Praedium Pernye-puszta 
a paroecia Ape e ab archidioecesi Agriensi separatum est atque paroeciae 
Lérinci et dioecesi Vaciensi perpetuo coniunctum. 


{il 
DESIGNATIO 


Archiepiscopus Curitybensis designavit seme] pro semper ad normam 
can. 1592 § 2, pro appellationibus a suo tribunali, Ordinarium de Ponta 
Grossa; quam designationem Ssmus Dfius Noster per rescriptum Sacrae 
Congregationis Consistorialis die 10 Martii 1930 approbare dignatus est. 


Aewa, vol. XAll, n. 6, — 2-6-O30. 19 

SACRA CONGREGATIO 
PRO ECCLESIA ORIENTALI 


MONTIS REGALIS 


IURIS MATRICITATIS ET PRAECEDENTIAE 


Cum diu disputatum sit in oppido Palatii Hadriani, archidioecesis Montis 
Regalis in Sicilia, de iure matricitatis et praecedentiae ecclesiae paroecialis 
S. Mariae in caelum adsumptae clerique ritus graeci, super ecclesiam S. Ma- 
riae de Lumine clerumque ritus latini, delata hac causa ad Sacram Con- 
gregationem pro Ecclesia Orientali, ad lites super tota quaestione in per- 
petuum terminandas, Sacra haec Congregatio in plenariis comitiis diei 
31 Martii 1930 in Civitate Vaticana habitis, propositis ut infra dubiis 
sequentes responsiones ac solutiones dedit. 


«I. An constet de iure matricitatis ecclesiae ritus graeci Palatii 
Hadriani. 

II. An et quae onera sint recognoscenda vel imponenda ecclesiae filiali 
erga matricem in signum et in obsequium matricitatis. 

III. An et quae norma statuenda sit circa processiones, praesertim in 
solemnitate Corporis Christi, atque circa praecedentiam cleri. 

IV. An expediat conferre titulum Archipresbyteri parocho latino Palatii 
Hadriani; et quatenus affirmative, an conferendus sit a Sancta Sede vel a 
proprio Ordinario. 

V. An et quae norma statuenda sit pro visitatione pastorali adimplenda 
in duabus paroeciis Palatii Hadriani. 

VI. An expediat nunc extendere ius commune Codicis iuris canonici ad 
graecos-albanenses in Italia constitutos, quoad a) ritum, quo baptizandi 
sunt filii parentum mixti ritus; b) parochum apud quem matrimonia mixti 
ritus celebranda sunt; c) facultatem uxoris se conformandi ritui mariti ». 


R. Ad I. Affirmative et amplius; seu: constare de iure matricitatis eccle- 
siae graecae quatenus importat honorificam praecedentiam; atque iterum 
perpetuum silentium auctoritate Apostolica super hac quaestione imponitur. 

Ad II. Nullum onus ecclesiae filiali imponendum esse, cum iura et 
officia duarum ecclesiarum et duorum parochorum nulla dependentia seu 
subiectione respective obstringantur, salvo tamen quod statuitur in respon- 
sione ad primum dubium. 

Ad III. Nil innovandum; seu quoad processionem Corporis Christi 
servetur concordatum anno 1660 initum inter clerum graecum et clerum 
latinum et anno 1678 confirmatum, et quoad processionem in honorem 
B. M. V. Immaculatae vigens consuetudo servetur. Quod attinet ad prae- 
cedentiam: processiones generales seu pro tota civitate Palatii Hadriani, 
ad normam memorati concordati fiant: in aliis vero sacris functionibus in 
quibus interventus utriusque ritus cleri praescribitur, serventur normae 
reverentiae quae pro invitatis ubique et communiter adhibentur, salvo 
semper iure matricitatis. 

Ad IV. Negative ad primam partem, et ad secundam provisum in prima. 

Ad V. Consuetudo sacram visitationem incipiendi ab ecclesia graeca 
servetur; salvo tamen iure Ordinarii aliter faciendi, quatenus adiuncta hoe 
suadeant in aliquo casu. | 

Ad VI. Dilata; et ad Codificationem canonicam orientalem. 


Facta de his omnibus relatione Sanctissimo ab infrascripto Cardinali 
Secretario, in Audientia diei 5 Aprilis 1930, Sanctitas Sua datas resolutiones 
approbare dignata est. 

Datum Romae, ex aedibus Sacrae Congregationis pro Ecclesia Orientali, 
die 5 Aprilis 1930. 


A. CARD. SINCERO, a Secretis. 
L. 8. 
H. I. Cieognani, Adsessor. 


SACRA CONGREGATIO DE PROPAGANDA FIDE 


PROVISIO ECCLESIARUM 


Decretis Sacri Consilii Christiano nomini propagando die 11 Februa- 
rii 1930 Ssmus Diius Noster dignatus est archiepiscopali Ecclesiae Hobar- 
tensi praeficere R. P. D. Gulielmum Hayden, hactenus Episcopum Wil- 
canniensem; cathedrali Ecclesiae Geraldtonensi, R. D. Iacobum O’Collins. 


| 

SACRA CONGREGATIO RITUUM 


I 
ROMANA sev IANUEN. 


BEATIFICATIONIS ET CANONIZATIONIS VEN. SERVAE DEI PAULAE FRASSINETTI, 
FUNDATRICIS CONGREGATIONIS SORORUM A 8S. DOROTHEA. 


SUPER DUBIO 


An et de quibus miraculis constet in casu et ad effectum de quo agitur. 


Providentissimo sane Dei consilio factum est ut, invalescente contra 
Keclesiam dira peste laicismi, quem dicunt, praesertim post teterrimam 
rerum conversionem in Gallia labente saeculo Xv peractam, mira qua- 
dam foecunditate in Ecclesia floruerint novae religiosae Congregationes, 
mulierum praesertim, quae, praeter officia pietatis in Deum, excellentis- 
sima opera caritatis in proximum impenso studio exercerent; in primis 
vero ad iuventutem christianis moribus imbuendam. 

Inter easdem Familias honorificum occupat locum Institutum a Sancta 
Dorothea, quod suae legiferae Matris atque primae moderatricis, Vene- 
rabilis Famulae Dei Paulae Frassinetti, virtutibus et operibus summo- | 
pere gloriatur. Pius Papa X, sanctae memoriae, die vigesima prima 
Augusti, anno millesimo nongentesimo sexto Commissionem de Causa 
huius Dei Famulae introducenda propria manu signare dignatus est. 
Probationibus dein absolutis, de heroicis virtutibus, solemni Pii Papae XI 
decreto, edito sub die decimaquinta Augusti anno millesimo nongente- 
simo vicesimo octavo, pronuntiatum fuit easdem heroicitatis fastigium 
attigisse. 

Statim de proponendis duobus prodigiis, quae iam praesto erant, 
agitata fuit quaestio. Etenim per decretum Sacrorum Rituum Congre- 
gationis, sub die quarta Tulii anno millesimo nongentesimo vicesimo 
quarto, Cardinali Urbis Vicario iam tributa fuerat facultas instruendi 
Apostolicum processum super binis miraculis, quae in eadem Urbe, a 
Deo patrata ferebantur, invocato Ven. Servae Dei patrocinio, videlicet: 
Instantaneae ac perfectae sanationis Sororis Virginiae Caselin ab otite me- 
dia catarrhali acuta purulenta cum mastoidite in aure sinistra; et Instanta- 
neae perfectaeque sanationis puert Vincentii Giovagnoli a tuberculosi ossea 


periostea in tarso sinistro. 


+ 
| 

Peracto enunciato Apostolico processu, eoque exhibito ac rite aperto 
apud Sacrorum Rituum Congregationem die trigesima Martii, anno mil- 
lesimo nongentesimo vicesimo sexto, obtentaque, die decimaseptima 
Octobris, anno millesimo nongentesimo vicesimo octavo, dispensatione a 
iudicio, in Congregatione particulari, de validitate eiusdem processus 
Apostolici super miraculis, in aedibus Reverendissimi Cardinalis Alexandri 
Verde, Causae Relatoris, die sexta Augusti, anno millesimo nongente- 
simo vicesimo nono, habita fuit Congregatio Antepraeparatoria, atque die 
decimoctava Februarii subsequentis anni iterum disceptatum fuit de binis 
supradictis miraculis in Congregatione, quam vocant praeparatoriam. 
Quoniam indicatae sanationes praeseferunt cunctos miraculi characteres, 
atque super iisdem concors et propitia exstitit peritorum sententia, quos 
Sacra Congregatio deputaverat, idem Reverendissimus Cardinalis Alexander 
Verde, Causae Relator, in generali Congregatione, celebrata coram Beatis- 
simo Patre Pio Papa XI, die prima Aprilis anno millesimo nongentesimo tri- 
gesimo, sequens dubium discutiendum proposuit: An et de quibus miraculis 
constet in casu et ad effectum, de quo agitur. Tune omnes, qui aderant, tam 
Cardinales, quam Sacrorum Rituum Congregationis Consultores ac Praelati 
unanimi consensu Affirmative responderunt. Quibus perceptis suffragiis, 
idem Beatissimus Pater, in re tanti momenti, mentem suam aperire 
distulit, donec enixis precibus a Patre luminum uberius subsidium expo- 
sceret. Hodierna vero die sexta Aprilis anno millesimo nongentesimo trige- 
simo, Dominica Passionis, divinis devotissime operatus, atque in Consi- 
storiali, quam vocant, aula, pontificio solio assidens, ad se arcessito 
Rmo Cardinali Camillo Laurenti, Sacrae Rituum Congregationi Praefecto, 
nec non Rmo Card. Alexandro Verde, Causae Relatore, una cum R. P. Carolo 
Salotti, Sanctae Fidei Promotore generali meque infrascripto Secre- 
tario, iisque adstantibus, decrevit: Constare de duobus propositis miraculis, 
scilicet de primo: Instantaneae ac perfectae sanationis Sororis Virginiae 
Caselin ab otite media catarrhali acuta purulenta cum mastoidite in aure 
sinistra, et de altero: Instantaneae perfectaeque sanationis pueri Vincentit 
Giovagnoli a tuberculosi ossea periostea in tarso sinistro. 

Atque hoc decretum publici iuris fieri et in actis Sacrae Rituum 
Congregationis referri mandavit die sexta Aprilis anno millesimo nongen- 
tesimo trigesimo. 


C. Carp. LAuRENTI, 8. R. Praefectus. 


L. 
A. Carinci, Secretarius. 

II 
ROMANA 


CANONIZATIONIS BEATI ROBERTI CARD. BELLARMINO 8. I. EPISCOPI ET CON- 
FESSORIS. 
SUPER DUBIO 


An, et de quibus miraculis constet, post,indultam eidem Beato venerationem, 
in casu et ad effectum de quo agitur. 


Compertum est quot quantisque impugnationibus impetita fuerit prae- 
clarissimi viri B. Roberti 8. R. E. Cardinalis Bellarmino memoria, ut, qui 
Ecclesiae adversarios suis doctissimis scriptis vivus profligaverat, eorum 
impetum etiam mortuus sustinere videretur. Verum?quemadmodum*luce 
doctrinae errores ab haereticis conflatos invicte disiecerat, ita luce sancti- 
tatis hostium calumnias dissipavit. 

Nec facile dixeris quid in eo magis admirandum obveniat, an ingenii 
vis et doctrinae copia, an religiosissimae vitae sanctimonia. 

Sive enim in explendis officiis sodalis Societatis Iesu, cui fuit addictis- 
simus, sive in sacris disciplinis tradendis, sive in perfunctione gravissimo- 
rum munerum cardinalatus et episcopatus, eo fuit pro Dei gloria et ani- 
marum salute studio incensus, ut totum ad id animum intenderit, praeclara 
in vario vitae genere virtutum exempla relinquens. Nec defuit divina mira- 
culorum confirmatio, quibus rite probatis, Sanctissimus Dominus Noster 
. Pius Papa Undecimus eum die decimatertia mensis Maii anno millesimo 
nongentesimo vigesimo tertio Beatis accensuit. 

Post indultam vero eidem Beato venerationem alia duo miracula assere- 
bantur a Deo per eius intercessionem patrata, in sanatione nempe Ray- 
mundi Agras, et Albini Benz. Quare Apostolici processus tum Barcinone 
tum Colociae fuere constructi: pro quorum validitate die octava Novem- 
bris anno millesimo nongentesimo vigesimo septimo iudicatum est. Tres, 
uti de iure, habitae sunt Congregationes: Antepraeparatoria coram Cardi- 
nali Aidano Gasquet, felicis recordationis, die trigesima Octobris anno mil- 
lesimo nongentesimo vigesimo octavo, post quam processiculus additionalis 
in Barcinonensi curia est adornatus; Praeparatoria in Vaticanis aedibus 
die vigesima octava Ianuarii huius anni, in quibus severe de his miraculis 
est disceptatum; Generalis demum die vigesima nona nuper elapsi mensis 
coram Sanctissimo Domino Nostro Pio Papa Undecimo, in qua a Reveren- 
dissimo Cardinali Camillo Laurenti loco et vice Cardinalis Caietani Bisleti, 

Causae Relatoris, propositum fuit dubium: An, et de quibus miraculis constet 
post eidem Beato indultam venerationem, in casu et ad effectum, de quo agitur. 
Reverendissimi Cardinales, Praelati et Consultores suffragia sua protule- 
runt. Sanctissimus Dominus Noster, ut a Deo maius impetraret lumen, 
definitivam sententiam edere aliquantulum differre ratus est. Pro qua 
igitur edenda diem quartam mensis Maii, Dominicam secundam post 
Pascha, Bono Pastori sacram, indicare dignatus est. Quare hodierna die ad 
Se arcessiri iussit Reverendissimos Cardinales Camillum Laurenti 8. R. C. 
Praepositum et Caietanum Bisleti, Causae Relatorem, una cum RB. P. Carolo 
Salotti, Sanctae Fidei Promotore generali meque infrascripto Secretario, 
iisque adstantibus, pronunciavit: Constare de utroque proposito miraculo, 
videlicet: de instantanea, perfectaque sanatione Raymundi Agras a perito- 
nitide acuta diffusa, et de instantanea, perfectaque sanatione Albini Benz a 
laesione pulmonari anatomica insanabili. 

Hoe autem decretum publici iuris fieri et in acta Sacrorum Rituum 
Congregationis referri mandavit die quarta Maii anno millesimo nongen- 
tesimo trigesimo. 


C. CARD. LAURENTI, S. R. C. Praefectus 


L. S. 
A. Carinci, Secretarius. 


Ill 
ROMANA seu [IANUEN. 


BEATIFICATIONIS ET CANONIZATIONIS VEN. SERVAE DEI PAULAE FRASSINETTI, 
FUNDATRICIS CONGREGATIONIS SORORUM A S. DOROTHEA. 


SUPER DUBIO 


An stante virtutum et duorum miraculorum adprobatione, tuto procedi possit 
ad solemnem Ven. Servae Dei Paulae Frassinetti beatificationem. 


Ingruentibus malis, quae Dei Ecclesiam undequaque premunt et urgent, 
opportuna ipse Deus suis temporibus semper opposuit remedia. Porro post 
perturbationes, quae medio saeculo x1x civilem societatem vexabant, inter 
quas potissimum sunt adnumerandi errores in iuventute instituenda, quasi 
liceret magistris religionem christianam posthabere seu totaliter seponere, 
misericors Deus plures suscitavit viros et mulieres, qui tanto huic malo 
eccurrerent. Hinc factum est ut plura condita sint instituta, quibus hic 
praecipuus finis ut videlicet non solum humanam et civilem instructionem 

utriusque sexus adolescentibus impertirent, sed et animos in Sanctae 
Ecclesiae disciplina formarent, quae est columna et fundamentum veritatis. 
« Neque enim — uti praeclare docet Ssthus D. N. in encyclica de christiana 
iuventutis educatione — oblivisci unquam licebit christiane educandum 
totum esse hominem, quantus est, nimirum in unam naturam per spiritum 
et corpus coalescentem omnibusque animi et corporis partibus instructum 
quae vel a natura proficiscuntur vel ipsam excedunt, qualem demum ex 
recta ratione et ex divinis oraculis cognoscimus ». 

Inter hos nobilissimum tenet locum Ven. Paula Frassinetti, insigne 
Ianuensis civitatis decus et ornamentum. In ea nobilissima urbe ortum 
duxit die tertia Martii anno millesimo octingentesimo nono, eodemque die 
lustralibus baptismi aquis mundata. Divina gratia praeventa, a puerilibus 
ludis aliena, animum ad Deum convertere in deliciis habuit. Mature ad 
maiora divino instinctu vocata, anno millesimo octingentesimo trigesimo 
quarto primordia Congregationis Sororum a Sancta Dorothea constituit ; 
quae Congregatio in dies magis magisque ita effloruit, ut brevi plures fun- 
datae sint religiosae domus. Divina caritate flagrans omne genus apostolici 
operis in sequioris sexus spiritualem salutem exercuit, quod etiam est asse- 
quuta per suum Institutum, cuius adprobationem post multos exantlatos 
labores pluresque superatas difficultates ab Apostolica Sede obtinuit. 
Sancte obiit die undecima Iunii anno millesimo octingentesimo octogesimo 
secundo. Increbrescente sanctitatis fama, inquisitiones Ordinaria auctori- 
tate, tum in Urbe tuni Ianuae fuerunt peractae. Item processiculi 
« diligentiarum » quem dicunt, nec non super cultu numquam praestito. 
Hine decreta fuerunt edita die vigesima secunda Aprilis anno mille- 
simo nongentesimo tertio super adprobatione scriptorum, die vigesima 
secunda Augusti anno millesimo nongentesimo sexto super Causae In- 
troductione, et die decima Aprilis anno millesimo nongentesimo septimo 
super cultu nunquam exhibito. Iisdem ‘in locis Apostolici processus fuerunt 
constructi super virtutibus nee non super miraculis in genere. Horum et 
praecedentium processuum validitas per decretum diei undecimae I[unii 
anni millesimo nongentesimo vigesimo quarto fuit recognita. Post tria de 
more comitia, Sanctissimo Domino Nostro adprobante, de heroicis virtu- 
tibus decretum fuit editum die festo Assumptionis B. M. V. anno millesimo 
nongentesimo vigesimo octavo. Interim Apostolica facta est in Urbe inqui- 
sitio super duabus sanationibus, quae supra naturae leges, venerabilis Paulae 
intercessione, asserebantur obtentae. De his pariter tertio coram Sanctitate 
Sua disceptatum est, et decretum nuper promulgatum. 

Unum tandem supererat inquirendum utrum Beatorum Caelitum hono- 
res Venerabili Paulae Frassinetti tuto decerni possent. Quare in Generali 

Sacrae huius Congregationis conventu, coram Sanctissimo Domino Nostro 
Pio Papa Undecimo die vigesima nona mensis Aprilis habito, Reverendis- 
simus Cardinalis Alexander Verde, Causae Relator, dubium instituit: An, 
stante virtutum et duorum miraculorum adprobatione, tuto procedi possit 
ad sollemnem Ven. Servae Dei Paulae Frassinetti beatificationem. 

Omnes Reverendissimi Cardinales et omnes Praelati et Consultores 
in affirmativam responsionem concesserunt : nihilominus Beatissimus Pater 
sententiam suam edere distulit, lumen a Deo suis aliorumque precibus 
impetraturus. 

Hodierna vero die quarta Maii anno millesimo nongentesimo trigesimo, 
Dominica secunda post Pascha, Bono Pastori recolendo consecrata, Eucha- 
ristico sacrificio devotissime litato, Sanctissimus Dominus Noster Pius Papa 
Undecimus ad Vaticanas Aedes arcessiri iussit Reverendissimos Cardinales 
Camillum Laurenti, Sacrae Rituum Congregationi Praefectum, et Alexan- 
drum Verde, Causae Relatorem, nec non R. P. Carolum Salotti Sanctae 
Fidei Promotorem generalem meque infrascriptum Secretarium, hisque 
adstantibus, pronuntiavit: « Tuto procedi posse ad sollemnem venerabilis 
Paulae Frassinetti beatificationem ». 

Hoc autem decretum publici iuris fieri, in acta Sacrae Rituum Congre- 
gationis referri, litterasque Apostolicas in forma Brevis de sollemnibus 
Beatificationis in Vaticana Basilica quandocumque celebrandis expediri 
mandavit die quarta Maii anno millesimo nongentesimo trigesimo. - 


C. CaRD. LAURENTI, 8. R. C. Praefectus. 


L. 8. 
A. Carinci, Secretarius. 


IV 
QUEBECEN. 


CANONIZATIONIS BB. IOANNIS DE BREBEUF, ISAACI JOGUES ET SOCIORUM, 
MARTYRUM 8. I. 
SUPER DUBIO 


An, et de quibus miraculis, post indultam eisdem Beatis Martyribus venera- 
tionem, constet in casu et ad effectum de quo agitur. 


Horrescit animus in tormentis recolendis, quae pro Christi nomine, 
medio saeculo xvil, Beati Martyres, qui in Canadensem regionem aposto- 
lico spiritu ducti se contulerant, passi sunt. Hi fuere Ioannes de Brébeuf, 
Isaac Jogues, Gabriel Lalemant, Antonius Daniel, Carolus Garnier, Natalis 

Chabanel, sacerdotes, Renatus Goupil et Ioannes de la Lande, coadiutores, 
omnes e Societate Iesu. Hi nati sunt in Gallia, foecunda missionalium opera- 
riorum et martyrum altrice. Societati Iesu mature se adiunxerunt et a suis 
Moderatoribus in Novam Galliam, quo tunc appellabatur nomine Cana- 
densis regio, ad Evangelium praedicandum fuerunt missi. 

Libentissimo animi ardore pro animarum sibi creditarum salute diffi- 
cultates omne genus superarunt, durissimosque labores et egestatem apud 
barbaras illas tribus fortiter sustinuerunt, Deo sic disponente ut ad maiora 
sustinenda pararentur. 

Martyrium non omnes una simul fecerunt, ab anno millesimo sexcente- 
simo quadragesimo secundo ad annum quadragesimum nonum eiusdem 
saeculi a ferocibus silvicolis dira nece interempti. « Tolle martyrum certa- 
mina — ait 8S. Ambrosius — tulisti coronas, tolle cruciatus tulisti beatitu- 
dines » (4 sup. Luc. 41). Gloriosum certamen sequuta est glorificationis 
corona. Servatis enim de iure servandis, Ssmus D. N. Pius Papa XI, die 
8. Aloisio Gonzagae sacra anno [ubilaei millesimo nongentesimo vigesimo 
quinto, hos fortissimos pugiles Beatorum fastis adscripsit. 

Peracta vix Beatificatione, ad horum Beatorum martyrum simul invo- 
catorum intercessionem nonnullae dicebantur sanationes supra naturae 
leges evenisse. Quare Commissionem reassumptionis Causae ad Canoniza- 
tionem Ssmus D. N. Sua manu signare dignatus est die vigesima quinta 
Novembris anni eiusdem. Remissoriales proinde litterae ad Episcopos 
Chatamensem et S. Hyacinthi fuere transmissae. Processus illic super 
duabus ex his sanationibus sunt ad iuris normam constructi et ab Sacra 
hac Congregatione adprobati. De his sanationibus est disceptatum primo 
in antepraeparatoria Congregatione die vigesima prima Ianuarii anni 
huius apud Reverendissimum Cardinalem Alexandrum Verde, Causae 
Relatorem, altera vice die decimaoctava Martii coram Reverendissimis 
Cardinalibus Sacro huic Ordini adscriptis; in Generali vero die sexta mensis 
huius coram Ssmo D. N. Pio Papa XI, in qua Reverendissimi Cardinales, 
Praelati et Consultores Sacrae huius Congregationis suum quisque edidere 
votum. Verum Beatissimus Pater sententiam suam pandere per aliquot 
distulit dies, caelestis interim luminis praesidium a Deo imploraturus. 

Quocirca hodierna die undecima Maii, Dominica III post Pascha, fortis- 
simorum martyrum Alexandri I Romani Pontificis et Sociorum memoriae 
consecrata, sacratissimo Eucharistico Sacrificio religiose litato, Beatissi- 
mus Pater ad Se advocari mandavit Reverendissimos Cardinales Camil- 
lum Laurenti, 8. R. C. Praefectum, et Alexandrum Verde, Causae Relato- 
rem, una cum R. P. Carolo Salotti Sanctae Fidei Promotore generali meque 
infrascripto Secretario, iisque adstantibus pronunciavit: Constare de utroque 

proposito miraculo, nempe: de instantanea perfectaque sanatione Mariae 
Robichaud, in religione Sororis Savoia, a peritonitide tuberculari fibroca- 
seosa, et de instantanea perfectaque sanatione Alexandraue Ruel, in religione 
Sororis Mariae Maximae, a peritonitide tuberculari. 

Hoe autem decretum publici iuris fieri et in acta 8. R. C. referri mandavit 
die undecima mensis Maii anno millesimo nongentesimo trigesimo. 


C. CARD. LAURENTI, S. R. C. Praefectus. 


L. #88. 
A. Carinci, Secretarius. 


V 
ROMANA sev FALISCODUNEN. 


CANONIZATIONIS BEATAE LUCIAE FILIPPINI, FUNDATRICIS INSTITUTI MAGI- 
STRARUM PIARUM AB EIUS COGNOMINE NUNCUPATARUM. 


SUPER DUBIO 


An, et de quibus miraculis, post indultam eidem Beatae venerationem, constet 
in casu et ad effectum de quo agitur. 


Mirificus in sanctitate Deus, et ad suam gloriam ostendendam et in 
signum sanctitatis servorum suorum faciens prodigia, humilem ancillam 
suam Luciam Filippini nostris hisce diebus post fere duo saecula miro 
modo voluit exaltare. 

Anno millesimo sexcentesimo septuagesimo secundo, Corneti ortum 
duxit. Utroque parente mature orbatam Cardinalis Marcus Antonius Barba- 
digo, Episcopus Faliscodunen. et Cornetan., qui raras puellae dotes suspe- 
xerat, Faliscodunum secum adduxit. Sub brevi magisterio insignis servae 
Dei Rosae Venerini, ab eodem Cardinali Viterbio Faliscodunum accitae 
ut ludum institueret Viterbiensi similem, Lucia adeo profecit, ut nulla 
ea aptior exstiterit quam Rosa Episcopo scholis regendis designaret. Nec 
res spem fefellit. Immo plures puellae ad conlaborandum in iuventute 
instituenda ei se adiunxerunt. Hine factum est ut nova Magistrarum Pia- 
rum familia, Cardinalis Episcopi auctoritate, fuerit instituta, et certatim 
plures Episcopi pro suis dioecesibus, immo et ipse Summus Pontifex Cle- 
mens XI, sanctae memoriae, pro Urbe, Luciae et filiarum eius operam sibi 
comparare studuerint. Anno millesimo septingentesimo trigesimo secundo 
sanctam oppetiit mortem. Servae Dei virtutes heroicas fuisse Sacra Rituum 

Congregatio, Sanctissimo Domino Nostro adprobante, decrevit anno mille- 
simo nongentesimo vigesimo quarto. Tribus miraculis rite probatis, sol- 
lemnis eius Beatificatio die decimatertia Iunii anno millesimo nongentesimo 
vigesimo sexto fuit celebrata. Ipsa Beatificationis die et hora mire sanata 
est in Urbe Soror Nicolina Gennari ex Instituto Magistrarum Piarum, et 
post tredecim dies alia non minus mirifica habita est sanatio in puero 
Antonio Manieri hac ipsa in Urbe. 

Apostolicus adornatus est Processus. Trium peritorum requisitum est 
votum, quod fuit plenissime affirmativum in agnoscendo supra totius 
naturae vires sanationes evenisse. Tria de iure habita sunt comitia. Prius 
apud Reverendissimum Cardinalem lanuarium Granito Pignatelli di Bel- 
monte, Causae Relatorem, die decima Decembris anno millesimo nongen- 
tesimo vigesimo nono: alterum, quod praeparatorium vocant, in Vaticanis 
aedibus die quarta mensis Martii anni huius: tertium vero coram Sanctis- 
simo Domino Nostro Pio Papa XI die sexta mensis Maii. In quo Reveren- 
dissimus Cardinalis Causae Relator dubium proposuit: An, et de quibus 
miraculis, post indultam Beatae Luciae Filippini venerationem, constet 
in casu et ad effectum, de quo agitur. Patres Cardinales Sacri huius Ordinis, 
Praelati et Consultores sua quisque suffragia ediderunt. Verum Sanctis- 
simus Pater iudicium sibi de more prorogandum duxit, et adstantes, 
ut preces ingeminarent, est hortatus, a benignissimo Deo lumina impe- 
traturus. 

Ad significandam vero sententiam Suam, hodiernam diem elegit, Domi- 
nicam tertiam post Domini Resurrectionem, in qua fortissimus Martyr 
Alexander Primus decessor Suus commemoratur, et ad Se accivit Reveren- 
dissimos Cardinales Camillum Laurenti, 8S. R. C. Praefectum, et Ianuarium 
Granito Pignatelli di Belmonte, Episcopum Albanen., Causae Relatorem, 
una cum R. P. Carolo Salotti, Sanctae Fidei Promotore generali meque 
infrascripto Secretario, iisque adstantibus, pronuntiavit: Constare de duobus 
propositis miraculis, scilicet, de instantanea perfectaque sanatione Sororis 
Nicolinae Gennari, Magistrae Piae, a gravi tuberculosi pulmonari cum pleu- 
ritide, et de instantanea perfectaque sanatione pueri Antonii Manieri a 
gravi bronco-pneumonitide bilaterali. 

Hoe autem decretum publici iuris fieri, et in acta Sacrorum Rituum 
Congregationis referri mandavit die undecima Maii anno millesimo nongen- 
tesimo trigesimo. 


C. CaRD. LAURENTI, S. R. C. Praefectus. 
L. 88. 
A. Carinci, Secretarius. 

VI 
QUEBECEN. 


CANONIZATIONIS BB. IOANNIS DE BREBEUF, ISAACI JOGUES ET SOCIORUM 
MARTYRUM S&S. I. 
SUPER DUBIO 
An, stante approbatione duorum miraculorum post indultam praedictis Beatis 
venerationem, tuto procedi possit ad solemnem ipsorum canonizationem. 


Quae nunc vigent in Canadensi Dominio, nec non in reliqua America 
septemtrionali, floridissimae dioeceses, praeter alios innumeros, quibus 
paullatim crevere, apostolicos labores et conatus, gloriosum etiam marty- 
rum sanguinem, incrementi sui foecundam originem, habuerunt. Ex pluri- 
bus enim missionalibus viris, qui zelo animarum abrepti apud aborigenas 
incolas illarum regionum Evangelium praedicarunt, non pauci cruentam. 
pro fide mortem invicto animo, dira inter supplicia, oppetierunt. Ex iis 
octo inter sodales Societatis Iesu post iudicialia acta rite expleta, a Ssmo 
D. N. Pio Papa XI anno millesimo nongentesimo vigesimoquinto Beati 
nuncupati sunt, nempe: Ioannes de Brébeuf, Isaac Jogues, Gabriel Lale- 
mant, Antonius Daniel, Carolus Garnier, Natalis Chabanel, sacerdotes, 
necnon Renatus Goupil et Ioannes de La Lande, coadiutores. Horum quin- 
que in ea, quae nunc est regio Canadensis Dominii, martyrium passi sunt, 
tres vero in ea septemtrionalis Americae parte, quae ad actualem Statum 
Neo-Eboracensem pertinet, sanguinem pro Christo fuderunt. Quos omnes 
primitias Martyrum in ea occidentali mundi plaga Ecclesia salutat, ut nec 
illic videantur sine martyrii gloria segetes christianae fidei potuisse succre- 
scere. 

Post indultam vero his Martyribus venerationem, Apostolici processus 
super duabus sanationibus fuere instructi, quas sanationes, servatis de iure 
servandis, vera esse miracula die undecima huius mensis, Sanctissimo 
Domino Nostro approbante, fuit decretum. 

Ut Causae finis in nostro foro imponeretur, unum discutiendum super- 
erat dubium: An, stante approbatione duorum miraculorum post indultam 
eisdem Beatis venerationem, tuto procedi possit ad solemnem ipsorum cano- 
nizationem. 

Eapropter in Generali Congregatione coram SS. D. N. die decimatertia 
mensis huius habita, Reverendissimus Cardinalis Alexander Verde, Causae 
Relator, hoc dubium proposuit. Reverendissimi Cardinales, nec non Prae- 

lati et Consultores, sacro huic Ordini adsciti, in affirmativam concessere 
sententiam. Nihilominus Beatissimus Pater, maioris gratiae auxilium implo- 
raturus, adstantes est hortatus ut preces ad Deum effunderent. 

Hac itaque die, Dominica IV post gaudia Resurrectionis, divina Hostia 
pientissime litata, ad se arcessivit Reverendissimos Cardinales Camillum 
Laurenti, 8. R. C. Praefectum, et Alexandrum Verde, Causae Relatorem, 
nec non R. P. Carolum Salotti, Sanctae Fidei Promotorem generalem, 
meque infrascriptum Secretarium, eisque adstantibus pronunciavit: « Tuto 
procedi posse ad Beatorum Martyrum Ioannis de [Brébeuf, Isaaci Jogues, 
Gabrielis Lalemant, Antonii Daniel, Caroli Garnier, Natalis Chabanel, Renati 
Goupil et Ioannis de La Lande, e Societate Iesu, canonizationem ». 

Hoc autem decretum in vulgus edi et in Sacrae Rituum Congregationis 
acta referri mandavit die decima octava Maii anno millesimo nongentesimo 


trigesimo. 
C. CARD. LAURENTI, S. R. C. Praefectus. 
L. 
A. Carinci, Secretarius. 


Vil 
ROMANA 


CANONIZATIONIS B. ROBERTI 8S. R. E. CARD. BELLARMINO 8. I., EPISCOPI 
ET CONFESSORIS. 


SUPER DUBIO 


An, stante approbatione duorum miraculorum post indultam praedicto Beate 
venerationem, tuto procedi possit ad solemnem ipsius canonizationem. 


Quum Novatores saeculi xvI tot tantisque erroribus veritatem catho- 
licae fidei impeterent, in id praecipuo conatu adniti visi sunt, ut Romani 
Pontificis auctoritatem convellerent, quo submoto angulari Ecclesiae lapide, 
facile totum catholicae veritatis aedificium corrueret. At illi quidem medi- 
tati sunt inania, stante verbo Domini: Ecce ego vobiscum sum omnibus diebus 
usque ad consummationem saeculi (Matth., XXVIII, 20). Et sane pro- 
videntissimus Deus in ea etiam temporum procella praesentissimus Eccle- 
siae suae adfuit, tum multiplici suae gratiae auxilio, tum etiam suscitatis 
in Ecclesia viris sanctitate aeque ac doctrina insignibus, qui impugnatas 
ab haereticis veritates strenue ab errore vindicarent. Quos inter Cardinalem 
Robertum Bellarmino non immerito dixeris principem ea aetate, Romani 

Pontificatus propugnatorem et vindicem, ut, quas haeretici praerogativas 
Romano Episcopo impudenter denegabant, eaedem, doctissimi viri opera, 
clariore luce niterent. Cuius tanti viri suprema in Ecclesia glorificatio, si 
Deo placuerit, quasi nova gemma accedet faustissimo Iubilaeo sacerdotali 
Sanctissimi Domini Nostri, ad terminum iam feliciter properanti. 

Iamvero, quum post indultam Beato Roberto venerationem nova, eo 
intercedente, patrata dicerentur prodigia, confecti sunt Apostolici proces- 
sus, quorum validitate recognita, de propositis miraculis sedulo tribus in 
Congregationibus disceptatum est, praehabitis probatissimorum peritorum 
votis. Post quae a Sshho D. N. constare de iis miraculis nuper decretum est. 

Unum itaque supererat inquirendum utrum tuto ad Beati Roberti 
canonizationem procedi posset. Quare Reverendissimus Cardinalis Camillus 
Laurenti loco et vice Cardinalis Caietani Bisleti, Causae Relatoris, in Gene- 
rali Congregatione coram Ssmo D. N. Pio Papa XI habita die decimatertia 
mensis huius dubium proposuit: An, stante approbatione duorum miraculo- 
rum post indultam Beato Roberto venerationem, tuto procedi possit ad solem- 
nem ipsius canonizationem. Quotquot aderant Reverendissimi Cardinales, 
Praelati et Consultores Sacri huius Ordinis in affirmativum convenere suf- 
fragium. Verum Sanctissimus Dominus Noster sententiam Suam edere 
aliquantisper distulit, ut in re tanti momenti caelestis gratiae lumen suis 
et aliorum precibus imploraret. 

Sacra actione, hodierna die, Dominica IV post Pascha, sancte celebrata 
ad Se arcessiri mandavit Reverendissimos Cardinales Camillum Laurenti 
8S. R. C. Praefectum et Caietanum Bisleti, Causae Relatorem, una cum 
R. P. Carolo Salotti S. Fidei Promotore generali meque infrascripto Secre- 
tario, eisque adstantibus pronunciavit: « Tuto procedi posse ad Beati Roberti 
Cardinalis Bellarmino canonizationem ». 

Hoc autem decretum legitime promulgari et in acta S. R. C. referri 
mandavit die decima octava Maii anno millesimo nongentesimo trigesimo. 


C, CARD. LAURENTI, S. R. C. Praefectus. 


L.  S. 
A. Carinci, Secretarius. 

Vill 
ROMANA sev FALISCODUNEN. 


CANONIZATIONIS BEATAE LUCIAE FILIPPINI, FUNDATRICIS ATQUE ANTISTITAE 
INSTITUTI MAGISTRARUM PIARUM AB EIUS COGNOMINE NUNCUPATARUM. 


SUPER DUBIO 


An, stante approbatione duorum miraculorum post indultam praedictae 
Beatae venerationem, tuto procedi possit ad solemnem ipsius canoni- 
zationem. 


Inscrutabili divinae Sapientiae consilio factum est ut famulae Dei 
Luciae Filippini Beatificationis et Canonizationis causa, quae diutius 
quam humana prudentia existimaret, tacuit, paucos intra annos mira 
celeritate ad suum terminum feliciter properaret, hisce praecipue diebus 
quibus contra christianam iuventutis educationem inimicorum astus, facto 
agmine, undique componuntur. Suprema glorificatio B. Luciae, quae virtu- 
tibus et multiplicibus operibus ad pietatem et scientiam bonasque artes 
adolescentularum animos informavit, et per suas spirituales filias iugiter 
informat, hos astus retundit, et palam ostendit pietatem amicam, non vero 
lucis esse inimicam. « Lucia Filippini », aiebat Ssmus D. N. Pius Papa XI 
die vigesima prima Martii anno millesimo nongentesimo vigesimo sexto, 
« Magistra sancta et sanctarum magistrarum exemplar et formatrix tum 
equidem temporibus quibus ea vixit mire respondet, tum hisce nostris, 
quibus divina Providentia miraculorum glorid eius revocat memoriam, 
eiusque iterum commendat exempla ». 

Quae porro exempla ut nostrae potissimum lucerent aetati, divinitus 
factum esse videtur ut Causa Servae Dei modo excitata revivisceret. Supre- 
mum enim diem B. Lucia Faliscoduni obiit anno millesimo septingentesimo 
trigesimo secundo, Commissio vero introductionis Causae a Pio X fel. rec. 
die decima Iulii anno millesimo nongentesimo duodecimo signata est: so- 
lemnia vero Beatificationis die decimatertia Iunii anno millesimo nongen- 
tesimo vigesimo sexto sunt celebrata. 

Apostolicus Processus paulo post in Urbe fuit adornatus super duabus 
sanationibus quae ad invocationem B. Luciae supra naturae leges assere- 
bantur obtentae, quaeque vera esse miracula, rite expletis, iuxta nostri 
fori leges, omnibus requisitis actibus, die undecima mensis huius est de- 
cretum. 

Unum igitur inquirendum reliquum erat utrum tuto ad Beatae 
Luciae canonizationem procedi posset. Quare Reverendissimus ~ Cardi- 
nalis Ianuarius Granito Pignatelli di Belmonte in Generali Congrega- 
tione coram Ssmo D. N. habita die decimatertia huius mensis dubium insti- 
tuit: An stante approbatione duorum miraculorum post induliam Beatae 
Inuciae venerationem tuto procedi possit ad solemnem ipsius canonizatio- 
nem. Reverendissimi Cardinales, Praelati et Consultores concordi suffragio 
tuto procedi posse responderunt. Attamen Ssmus Pater Suam sententiam 
distulit aperire, donec in re tanti momenti maioris gratiae copiam a Deo 
suis et aliorum precibus impetraret. Quod et fecit. Hodierna itaque die, 
Dominica IV post Pascha, sacro devotissime celebrato, ad Se advocavit 
Reverendissimos Cardinales Camillum Laurenti 8. R. C. Praefectum et 
Ianuarium Granito Pignatelli di Belmonte, Episcopum Albanensem, Causae 
Relatorem, una cum R. P. Carolo Salotti Sanctae Fidei Promotore generali 
meque infrascripto Secretario, iisque adstantibus pronuntiavit: « Tuto pro- 
cedi posse ad Beatae Luciae Filippini canonizationem ». 

Hoc autem decretum publici iuris fieri, et in acta S. R. C. referri manda- 
vit die decimaoctava Maii, anno millesimo nongentesimo trigesimo. 


©. Carp. LAvRENTI, 8. BR. C0. Praefectus. 
L. S. 
A. Carinci, Secretarius. 


IX 
PASSAVIEN. 


BEATIFICATIONIS ET CANONIZATIONIS VEN. SERVI DEI FR. CONRADI A PARZ- 
HAM, LAICI PROFESSI ORDINIS MINORUM CAPUCOCINORUM. 


SUPER DUBIO 


An, et de quibus miraculis constet in casu et ad effectwm de quo agitur. 


Inter insignes viros, de quibus catholica Bavaria gloriatur, merito 
Ven. Frater Conradus a Parzham est accensendus. A piis honestisque 
parentibus ruricolis Bartholomaeo Birndorfer et Gertrude Niedermayer 
anno millesimo octingentesimo decimo octavo ortum duxit puer, cui in 
sacro baptismate Ioannis nomen impositum. Pietatem in Deum veluti cum 
lacte a genitoribus hausit, et vix puerulus ieiuniis et asperis cruciatibus 
corpusculum vexare et orationi, vel dum laboribus erat intentus, coepit 

instare. Quem morem per totam vitam indeficienter servavit. Parentibus 
demortuis, annos agens triginta tres pingue domesticum patrimonium pro 
Deo a se abiecit, et ad Ordinem Minorum Capuccinorum advolavit, in quo, 
suscepto Conradi nomine, religiosis votis vix emissis, arduum ostiarii 
officium iam ex tunc a Superioribus, spectata eius vitae sanctitate, ei fuit 
concreditum in conventu sanctae Annae Vetoettingensi, ad quem /plura 
centena hominum millia quotannis, peregrinationis ergo, accedunt ob conti- 
nens Beatae Virginis thaumaturgae sanctuarium. Quo munere ultra qua- 
draginta et unum annos « functus est omni cum diligentia, discretione, et 
insuperabili patientia; semper humilis, pii, devoti, simplicis, maturi et 
laboriosi fratris partes explens. Nemo eum nec murmurantem et moro- 
sum, nec detrahentem vel temere iudicantem, nee unum verbum inutile 
et superfluum proferentem audivit, quamvis cum hominibus innumeris 
per decursum multorum annorum tractare debuisset. Munus suum fra- 
trem Conradum totum occupavit ita, ut ei non raro tempus defuerit, cum 
fratribus mensa communi utendi » (Anal. Ord. Cap., vol. X). Viribus defessus 
munere se abdicavit et post triduum die vigesima prima Aprilis, anno mil- 
lesimo octingentesimo nonagesimo quarto, purissimam animam exhalavit. 
Sanctitatis fama et gratiae innumerae immo et miracula eius sepulcrum 
gloriosum reddiderunt et reddunt. Apostolici processus fuerunt adornati 
super virtutibus in dioecesi Passaviensi et rite ab hac Sacra Congrega- 
tione approbati; servatisque de iure servandis, heroicas fuisse virtutes fuit 
decretum die Beatae Virgini in caelum Assumptae sacra anno millesimo - 
nongentesimo vigesimo octavo. Binae mirae sanationes ab actoribus fuere 
selectae super quibus Apostolici confecti sunt processus — de quorum vali- 
ditate actum est die decimatertia Novembris anno eodem. — Severissimo 
peritorum iudicio hae sanationes fuere subiectae, immo et collegiale votum 
trium peritorum super altera sanatione quaesitum. De his in tribus, quae 
coadunatae sunt Congregationes, est disceptatum: in Antepraeparatoria 
coram Reverendissimo Cardinali Andreae Friihwirth, Causae Relatore, die 
undecima mensis Februarii anni huius; in Praeparatoria in Vaticani aedi- 
bus die octava Aprilis; demum in Generali die vigesima mensis huius coram 
Sanctissimo Domino Nostro Pio Papa XI, in qua Reverendissimus Cardina- 
lis Andreas Friihwirth, Causae Relator, dubium proposuit: An et de quibus 
miraculis constet in casu et ad effectum de quo agitur. Reverendissimi Cardi- 
nales, Praelati et Consultores suam quisque pandere sententiam, Beatissi- 
mus vero Pater suam edere aliquantulum distulit: interim hortatus est ad 
Deum preces ingeminari, ut maioris luminis sibi copia daretur. 

Hodierna autem die, Dominica V post Domini Resurrectionem, memo- 
riae fortissimi Ecclesiae libertatis assertoris Gregorii Papae VII consecrata, 

ad Se advocavit Reverendissimos Cardinales Camillum Laurenti S. R. C. 
Praefectum et Andream Friihwirth, Causae Relatorem, una cum R. P. 
Carolo Salotti, sanctae Fidei Promotore generali meque infrascripto Secre- 
tario, eisque adstantibus pronuntiavit: Constare de duobus propositis mira- 
culis: scilicet de primo: Instantaneae perfectaeque sanationis Cunegundis 
Aepfelbacher ab ulcere magne, inveterato, varicoso, incurabili; et de altero: 
Instantaneae perfectaeque sanationis puellae quadrimulae Elisae Erl ab impo- 
tentia standi et ambulandi, parta ab atonia musculari congenita seu a morbo 
« Oppenheim », qui in subiecto a rachitide florida affecto patuitt. 

Hoc autem decretum publici iuris fieri, et in acta 8. R. C. referri mandavit 
die vigesima quinta Maii, anno millesimo nongentesimo trigesimo. 


C. CARD. LAURENTI, 8S. R. C. Praefectus. 
L. S. 


A. Carinci, Secretarius. 

ACTA TRIBUNALIUM 


SACRA POENITENTIARIA APOSTOLICA 


(OFFICIUM DE INDULGENTUS) 


DE MARIANI ROSARI RECITATIONE APUD OHRISTIFIDELES RITUS RUTHENI 


Ordinarius Stanislaopolitanus Ruthenorum Sanctae Sedi sequens dubium 
pro opportuna solutione proposuit: 


« Utrum christifideles rutheni ritus Indulgentias recitationi Rosarii 
B. M. V. adnexas lucrentur, quamvis in proprio ritu angelica salutatio 
differat ab illa latini ritus et in fine contineat brevem mentionem respe- 
ctivi mysterii ». 

Sacra Poenitentiaria Apostolica, re mature perpensa, respondet: Nega- 
tive; attentis tamen omnibus a Revmo Ordinario oratore in suis litteris 
expositis, auctoritate Ssmi, de cuius mandato memoratum dubium huic 
Sacro Tribunali delatum est, benigne indulget ut omnes rutheni ritus chri- 
stifideles, qui descripta Tatione angelicam salutationem in persolvendo 
Rosario B. M. V. recitare solent, omnes eiusdem Rosarii Indulgentias 
lucrari valeant. Contrariis quibuscumque non obstantibus. 

Datum Romae, ex Sacra Poenitentiaria Apostolica, die 29 Aprilis 1930. 


8S. Luzio, 8.:P. Regens. 


L. 8. 
8S. de Angelis, Substitutus. 

DIARIUM ROMANAE CURIAE 


Lunedi, 2 Giugno, la Santita di Nostro Signore ha rice- 
vuto in solenne Udienza 8. E. il Sig. Emitio pz 
Fare, Ambasciatore e Ministro Plenipotenziario di Spagna, 
per la presentazione delle Lettere Credenziali. 


SACRA CONGREGAZIONE DEI RITI 


Martedi, 6 Maggio 1930, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri 
Riti, nella quale gli Emi e Rmi Signori Cardinali con i Prelati Officiali e Con- 
sultori teologi, che la compongono, hanno emesso il loro voto dapprima sopra 
due miracoli che si asseriscono da Dio operati per intercessione dei Beati 
Martiri Giovanni de Brébeuf, Isacco Jogues e Socii della Compagnia di Gest 
e quindi sopra due miracoli che si asseriscono da Dio operati per intercessione 
della Beata Lucia Filippini, Fondatrice dell’Istituto delle Maestre Pie, dal suo 
cognome dette Filippini. 

I rispettivi miracoli vengono proposti per le relative canonizzazioni dei pre- 
detti Martiri Giovanni de Brébeuf e Socii, e della Beata Lucia Filippini, vergine. 


Martedi, 13 Maggio, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri Riti, 
nella quale gli Emi e Rmi Prelati ed i Consultori Teologi hanno discusso e 
dato il loro voto sul dubbio detto del twto per le seguenti solenni canonizza- 
zioni: 1° del Beato Roberto Cardinale Bellarmino, Vescovo e Confessore, della 
Compagnia di Gest; 2° dei Beati Martiri Giovanni de Brébeuf e Socii, della 
Compagnia di Gest; e 3° della Beata Lucia Filippini, Fondatrice dell’Istituto 
delle Maestre Pie, dette dal suo cognome, Filippini. 


Martedi, 20 Maggio 1930, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri Riti, 
nella quale gli Emi e Revmhi Signori Cardinali, i Revmhi Prelati ed i Consultori 
teologi che la compongono, hanno discusso il dubbio su due miracoli che si 
asseriscono operati da Dio per intercessione del Ven. Servo Dio Corrado da 
Parzham, Laico professo dell’Ordine dei Minori Cappuccini, i quali miracoli 
vengono proposti per la beatificazione del medesimo Servo di Dio. 

SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


4 Gennaio 1930. Monsig. Luigi Hudal, Rettore del Collegio e Ospizio di 


S. Maria dell’Anima, Consultore della Suprema 
Sacra Congregazione del S. Offizio. 


11 Reviho P. D. Enrico Quentin, O. S. B., della Congrega- 


zione di Solesmes, Relatore generale della Sezione 
storica dei Consultori della Sacra Congregazione 
dei Riti. 


I Revi P. Ferdinando Antonelli, O. F. M., professore di 


storia ecclesiastica nel Collegio internazionale di 
S. Antonio; D. Ursmar Berliére, O.S. B., Congr. 
Belg., Preside della Commissione storica dell’ Ac- 
cademia del Belgio; P. Fredegando Callaey, 
O. M. Cap., Archivista generale dell’Ordine stesso ; 
PIllho e Reviho Monsig. Enrico Carusi, Scrittore 
della Biblioteca Vaticana; il Reviho P. Ippolito De- 
rlehaye, S. I., Preside della Societa dei Bollandisti ; 
gli [llmi sigg. comm. dott. Pio Franchi de’ Cava- 
lieri, Scrittore onorario della Biblioteca Vaticana, 
e Giorgio Goyau, dell’ Accademia Francese; |’I]ltho 
e Reviho Monsig. Luigi Gramatica, Canonico vati- 
cano; il Revo P. D. Mauro Inguanez, O. S. B., 
Archivista dell’archicenobio Cassinese; gl’IlImi 
e Revihi Monsig. Giovanni Pietro Kirsch, Preside 
del Pont. Istituto di archeologia cristiana; Mon- 
sig. Angelo Mercati, Prefetto degli Archivi vati- 
cani; i Revmhi PP. D. Cuniberto Mohlberg, O. S. B., 
professore nel Pont. Istituto di archeologia cri- 
stiana, P. Carlo Newdigate, S. I.; e Reviho 
Monsig. Pio Paschini, professore di storia eccle- 
siastica nel Pont. Seminario Maggiore; i Revi 
PP. Paolo Peeters, S. 1, dei Bollandisti; P. Giu- 
seppe Maria Pou y Marti, O. F. M., Archivista 
dell’ Ambasciata di Spagna presso la S. Sede; 
l'llimo e Monsig. Felice Ravanat, Canonico 
vaticano ; i Revihi PP. Carlo Silva Tarouca, S. L., 


6 Febbraio > 
| 

professore di storia nella Pont. Universita Gre- 
goriana; P. Pietro Tacchi Venturi, S. I. ; P. Ga- 
briele Théry, O. P., Preside dell’Istituto storico 
domenicano di S. Sabina; I’Illtho e Revtho Mon- 
sig. Eugenio Tisserant, Scrittore della Biblioteca 
Vaticana, Consultori della Sezione storica presso 
la Sacra Congregazione dei Riti. 

19 Marzo 1930. Il Revmho P. Ferdinando Antonelli, O. F. M., predetto, Vice- 
Relatore generale della medesima Sezione storica. 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


Camerieri Segreti Soprannumerari di S. S.: 


11 Agosto 1929. Monsig. Giovanni Valaitis, della diocesi di Vilkaviskis. 


11 » » Monsig. Adamo Simone Povilaitis, della medesima diocesi. 

11 > »  Monsig. Francesco Kuraitis, della medesima diocesi. 

24 Gennaio 1930. Monsig. Ubaldo Ramacci, della diocesi di Cagli. 

» > »  Monsig. Enrico Wienken, dell’Amm. ap. di Berlino. 

22 Febbraio » Monsig. Edoardo Kindl, dell’Amm. ap. del Banato Serbo. 

» > »  Monsig. Giuseppe Ocetek, della diocesi di Brno. 

ass »  Monsig. Giovanni Stépanek, della medesima diocesi. 

» > »  Monsig. Raimondo Kobza, della medesima diocesi. 

> »  Monsig. Giuseppe Kalabus, della medesima diocesi. 

13 Marzo »  Monsig. Antonio Golik, della diocesi di Segna. 

» » »  Monsig. Tommaso Millett, dell’archidiocesi di S. Francisco . 
in California. 

. » »  Monsig. Giuseppe Moss, di Roma. 

» » »  Monsig. Giulio Razza, della diocesi di Piacenza. 

18 » »  Monsig. Giuseppe Guillois, del Patriarcato latino di Costan- 
tinopoli. 

19 »  Monsig. Alfredo. Pesce, di Roma. 

27 » »  Monsig. Pantaleone D’Amato, dell archidiocesi di Amalfi. 

28 » »  Monsig. Luigi Valentini, di Roma. 

4 Aprile » Monsig. Giuseppe Trossi, dell’Ordinariato Castrense Italiano. 

» » » Monsig. Goffredo Rohr, dell’archidiocesi di Colonia. 

11 - »  Monsig. Stanislao Premrl, della diocesi di Lubiana. 

» » »  Monsig. Raffaele Fuhr, della diocesi di Los Angeles e 
S. Diego. 

14 » »  Monsig. Carlo Sassi, della diocesi di Alessandria. 

24 + » Monsig. Carlo Emanuele Toraldo, di Roma. 


- > » Monsig. Pompeo Duarte Diniz, dell’archidiocesi di Olinda. 

24 Aprile. 1930. Monsig. Saturnino Alpiniano Pitombo, dell’archidiocesi di 
S. Salvatore della Bahia. 


» > »  Monsig. Francesco Mancel da Silva, della medesima archi- 
diocesi. 
» » »  Monsig. Adolfo Figueredo, della medesima archidiocesi. 


1 Maggio » Monsig. Dionigi Gélinas, della diocesi di Trois Riviéres. 


Cameriere Segreto di Spada e Cappa Soprannumerario di 8S. S.: 
9 Dicembre 1929. Sig. Conte Mario De Vella-Clary, di Alessandria d’Egitto. 


Camerieri d’onore in abito paonazzo di S. S.: 


28 Febbraio 1930. Monsig. Andrea De Bonis, dell’archidiocesi di Gaeta. 
13 Marzo »  Monsig. Vincenzo Gebauer, dell’ archidiocesi di Vienna. 


> » »  Monsig. Eugenio Etz, della medesima archidiocesi. 

> ~ »  Monsig. Francesco Schmid, della medesima archidiocesi. 

4 Aprile »  Monsig. Angelo Ficarra, della diocesi di Girgenti. 

11 + » Monsig. Ermanno Klens, della diocesi di Paderborn. 

22 > » Monsig. Fortunato Alves Linhares, della diocesi di Sobral. 
22 » »  Monsig. Vincenzo Martins de Costa, della medesima diocesi. 


Cameriere d’Onore di Spada e Cappa di numero di S. S.: 
29 Marzo 1930. Comm. Pio Manzia, Maestro di Casa di S.S8. 


Cumeriere donore di Spada e Cappa Soprannumerario di S. S.: 
6 Febbraio 1930. Sig. Ferdinando Cottet, della diocesi di Leon. 


NECROLOGIO 

29 Dicembre 1929. Monsig. Quintino Rodriguez De Oliveira e Silva, Vescovo 
di Crato. : 

10 Maggio 1930. Monsig. Ferdinando Thiry, Vescovo di Fukuoka. 

13 > »  Monsig. Areadio Lisiecki, Vescovo di Katowice. 

27 » »  Monsig. Alfonso Foucault, Vescovo di Saint-Dié. 

> » »  Monsig. Giovanni Pietro Rey, Arcivescovo tit. di Filippopoli 
di Tracia. 

28 » » Etho Sig. Card. Lupovico Enrico Lugon, del Titolo di 
Santa Maria Nuova, Arcivescovo di Reims. 

29 » -»  Monsig. Roberto Biirkler, Vescovo di San Gallo. 

-- 

La Vierge Toute Sainté. Quelques-uns de ses titres 4 notre vénération, ~~ ope 
par le P. Joachim M, Dourche de 1’Ordre des Servites de Marie. - > 


P, M. Douncne dell’Ordine dei Servi di Maria.-- La tutta 
santa, - Alcuni Suoi titoli alla nostra venerazione. Prima: versione 
italiana autorizzata dall’Autore e fatta da una Carmelitana del Mona- 


Visratut: - XV. — Con prefazione di S..E. 
Revrha il Sig, Card. ALronso M. MistraNcexo, Arcivescovo di Firenze. - 
In-8°, pp. 538. Ritratto di Benedetto XV in apes ight e 72 illustra- 
zioni- nel testo, carta finissima. . . . 9760 


Hoc opere vita describitur Summi Pieistinets ac praesertim, ceteris 
laudibus minime' neglectis, inlustrantur, uberrimis adbibitis documentis, 
quae-idem Pacis christianae suasor peregit ut incendium maximi belli 
restingueret vel cohiberet, calamitatesque Inde promanantes levaret. Edi- 
tum est cura Commissionis PP; Cardinalium monumento parando prae- 


positae. 


li Monumento al Papa Benedetto XV nella Patriarcale Basilica Vaticana, 
inaugurato il 88 Novembre 1928 alla presenza di S. 8. Pio Papa XI 
felicemente regnante, a cura della Commissione Cardinalizia. Elegan- 
tissimo ‘fascicolo illustrato, in-4, Seeonda edizione con del 
discorso di Sua SawtirA, . . 10- 


nis, et. verba a 10 XI in responsionem adhibita, itemque 
descriptionem clarissimorum virorum iudicio explanatam. 


COLLECTIO PRECUM PIORUMQUE’ OPERUM 
quibus Romani Pontifices in favorem omnium christifidelium aut 
quorumdam coetuum personarum Indulgentias adnexwerunt ab 
anno 1899 ad 1928. Editio in-18°, pp. xn-480, linteo a ex contectum, 


cum titulo imipresso . . 14— 
Haec collectio prosequitur opus editum a. 1818 a Sacra Congregatione 
Indulgentiarum et 8s, Reliquiarum sub eodem titulo italice: t col- 


Jectiones interim privato studio factas, etsi conformes deciaratas authen- 
ticis documentis, cum sit’ea tantum authentica nempe ab ipsa Sacra 
Poenitentiaria Apostolica confecta, atque talis decreto Summi Pontificis 
declarata. Ita quidem ut generales concessiones ab a. 1899 factae in eadem 
non relatae Indul amittant; atque eae quoque quas cum aliqua 
immutatione refert ante dictum annum factae, non seclindum : veterem 
sed secundum novam tantum formam Indulgentiis potiantur, Praeterea 
si. quod dubium circa sensum concessionent ex. bac omnino 
erit ut praenotandis, _n. 6 monemur. - - Cum 


-in Commentario Officiali Acta - 
gentiarum referri non lectio haec opportunum illi oer 
mentum 


VITA DI NOSTRO SIGNORE GESU CRISTO 


SECONDO GLI EVANGELI. Un -vol./in-18, di pp. xvi-486, 

adorno di 97 artistiche illustrazioni, - Roma, Pia Societa di San Giro- * 


| Rome Estero 
L. - 4 
| 
og 

‘ANNUARIO PONTIFICIO per Tanne 1930 


La serie dei Romani Ponte La Gerarchia Cattolica: Pontefice regnante + Collegio 
dei dinati - Patriarcati - e Vescovati residengiali - Arcivescovati e Vesco- 
mministraziont 


covati 
vati titolari - Abbazie e Prelature Nullius - A 
Prelati 


senta 
nenti - La Cappella Pontifici 
amministrazioni Palatine - la Gitta "Hom Ordint 
APPBRDICE : 
Vicariato di Roma - Vicariato della Citta Pontifie 


riana - Istituti di studi superiori - Accademie Pon ~ Semi: 


di Religiosi - Os, 


iabetici degli rtenenté alla lia Pontificia - 
persone - Indice delle materie - Indice schematico del volume - Aggiunte e correzioni 
In Roma L. %— = In Italia L. B— Estero L. 35 — 
Roma italia 

ORDO DIVINI OF FICIL RECITANDI, SACRIQUE 


PERAGENDI iuxta Calendariam Ecclesiae Universalis’ pro 
Anno Domini 1981. Accedunt Regulae in Missac celebratione ser: 
vandae, [n-120, pp. 166. 

Venalis prostat penes Libreria Vaticana -.Citta del Vaticano et 
penes Ephemerides Liturgicae - Via Pompeo Magno, 21 - Roma (133) 


LEGGI E DISPOSIZIONI det stato -aetta citth del 


Vaticano. Anno II. 


N. 1. - XH. Regolamento per la circolazione degli autoveicoli_ 
N. 3 — XIII. Legge con cui si delega al Governatore dello Stato 


la potesta legislativa in materia di monopoli . . 
N. 3 -. XIV. Legge sul monopolio del sale e dei tabacchi . 


MISSA IN FESTO. SACRATISSIMI CORDIS 


IESU, cum cantu, iuxta Ordinem Missalis Romani. — Editio 
typica Vaticana. In-8°, pp. 12, charta optima (Graduale) . . 


OFFICIUM IN FESTO SACRATISSIMI COR- 


DIS IESU, cum cantu, iuxta Ordinem Breviarii Romani, - 
Editio typica Vaticana. In-8°, pp, 16, charta optima (Antiphonale) 


MISSA NOVISSIMA Cogitationes Cordis 
DE SACRATISSIMO CORDE IESU, in festo et 


pro votiva adhibenda ex decreto S. R, C., 29 Ianuarii 1939, In-4o, 
caratteri rosso-neri, grandezza della pagina cm. 14,5X92,5, nei mar- 


OFFICIUM: FEST! ET OCTAVAE SACRA- 
TISSIMI CORDIS IESU in Proprio de Tempore inse- 


rendum Feria VI post Octavam Ssmi Corporis Christi, ex decreto 

S. R. C. 29 lan. 1929, In-18°,; caratteri rosso-neri; catta indiafha, pp. 84, 

grandezza della pagina cm, 7X12, nei margini cm.11,5X17,5. .°. 9,50. 260 2,75 

